Kosovo online\t petak, 03 jul 2020 15:05\nPRIŠTINA - Ministar obrazovanja, nauke i tehnologije Kosova Ram Ljikaj saopštio je da će zbog pandemijske situacije, nova školska godina u septembru verovatno započeti učenjem na daljinu, prenosi Indeksonlajn.\nLjikaj je danas počeo radne posete opštinama, gde je napomenuo i da će, osim osnovaca i srednjoškolaca, akcenat biti i na studentima, te je tako već izdvojeno million evra za kupovinu tehnološke opreme.\n"Učinili smo koliko smo mogli, ali još uvek identifikujemo nedostatke i sve mogućnosti za poboljšanje situacije. Naporno radimo na upravljanju situacijom sa virusom kovid-19, pripremamo se za plan B, što znači da ćemo možda u septembru biti primorani da počnemo sa učenjem na daljinu ili učenjem na mreži i za to smo napravili konkretne planove", rekao je Ljikaj.\nMinistar prosvete dodao je i da je uključivanje u predškolsko obrazovanje takođe prioritet.\n"PLAN ZA NOVU ŠKOLSKU GODINU USKORO ĆE BITI USVOJEN U VLADI"\nponedeljak, 24 avgust 2020 14:41\nGNJILANE: KOVID POZITIVNO ČETVORO NASTAVNIKA\nponedeljak, 14 septembar 2020 14:08


Deutsche Gesellschaft fur Internationale Zusammenarbeit (GIZ) je pokrenuo svoj novi projekat podrške regionalnoj ekonomskoj integraciji u oblasti infrastrukture kvaliteta i elektronske trgovine.\nPodrška regionalnoj ekonomskoj integraciji biće realizovan u ime Evropske unije (EU) i Nemačkog saveznog ministarstva za ekonomsku saradnju i razvoj (BMZ) i ima za cilj jačanje regionalne ekonomske integracije između CEFTA strana kroz podršku implementaciji Akcionog plana za Zajedničko regionalno tržište u obe oblasti.\n"Samo istinsko partnerstvo između svih ekonomija u regionu može obezbediti dobro sprovedene reforme i uspeh ka našem zajedničkom cilju – regionalnoj ekonomskoj integraciji i približavanju evropskom tržištu", ocenjeno je na otvaranju projekta "EU4Business: Podrška regionalnoj ekonomskoj integraciji" u Skoplju.\nKrešnik Bekteši, ministar ekonomije Republike Severne Makedonije, izjavio je da sve privrede CEFTA - e moraju da pokažu spremnost da sarađuju sa svim susednim privredama. Kako je istakao, regionalna ekonomska integracija je najvažniji pokretač regionalnog ekonomskog razvoja i ubrzanja ekonomskog oporavka od pandemije Covid-19, a Severna Makedonija već uočava prednosti ove saradnje na nacionalnom nivou. Kroz ovaj projekat dobićemo podršku da ojačamo naše institucije u oblasti kvaliteta infrastrukture i uskladimo ih sa zahtevima EU, što će nam pomoći da postanemo konkurentniji u regionu u trgovini industrijskom robom. Trgovina putem interneta je u procvatu u Severnoj Makedoniji, što se manifestuje snažnim udruženjima i ogromnom dinamikom u sektoru. Ovaj projekat vidimo kao odličnu priliku da napredujemo u ovim oblastima i da doprinesemo našem zajedničkom cilju – da našim poslovnim operaterima u CEFTA - i obezbedimo pristup tržištima od 20 miliona potrošača, ocenio je on.\nEmir Đikić, direktor CEFTA Sekretarijata, podsetio je da je Akcioni plan za Zajedničko regionalno tržište odskočna daska za Zapadni Balkan da se uskladi sa pravilima jedinstvenog tržišta EU. Preduzeti su važni koraci ka približavanju regiona jedinstvenom tržištu EU. Akcioni plan predviđa da će Zajedničko regionalno tržište funkcionisati u skladu sa Evropskom legislativom kako bi se osiguralo slobodno kretanje industrijske robe me]u privredama Zapadnog Balkana. Za to je neophodan potpuno funkcionalan i usklađen sistem infrastrukture kvaliteta. Privrede su već prepoznale ekonomski potencijal e-trgovine i sigurni smo da ćemo nastaviti da zajednički gradimo prosperitetne ekonomije širom regiona, naglasio je Đikić.\nProjekat Podrška regionalnoj ekonomskoj integraciji doprinosi stvaranju poslovnog okruženja koje štedi troškove i vreme preduzećima pri trgovini na regionalnom tržištu. Istovremeno, na ovaj način osnažiće se nadzor nad tržištem i bezbednošću potrošača uvođenjem standarda EU. Kroz projekat će biti podržane vladine agencije da pojednostave procedure neophodne za trgovinu robom i uslugama u regionu, čime se privrede CEFTA-e pripremaju za jedinstveno evropsko tržište.\nfoto: Dino Janakiev


Rajo Valjekano bolji od Majorke - SPORTSKI ŽURNAL\nNikola Maraš (Rajo Valjekano) i Aleksandar Sedlar (Majorka) bili su u sastavu svojih ekipa, ali nisu dobili priliku\nFudbaleri Rajo Valjekana pobedili su na svom terenu Majorku sa 3:1, u utakmici 14. kola španskog prvenstva.\nRajo Valjekano poveo je u 16. minutu golom Serhija Gvardiole, a prednost je četiri minuta kasnije udvostručio Alvaro Garsija. Treći gol za domaće postigao je Oskar Treho iz jedanaesterca u 63. minutu, a konačan rezultat postavio je Abdon Prats u 89. minutu.\nRajo Valjekano ima sedam pobeda i popeo se na šesto mesto na tabeli sa 23 boda, tri boda više i utakmicom više od Barselone.\nMajorka je nastavila niz utakmica bez pobede i zauzima 13. mesto sa 15 bodova.


Održan trening „Monitoring, izveštavanje i specifičnosti krivičnih postupaka za krivična dela sa elementima korupcije“ u Kući ljudskih prava i demokratije u Beogradu\nPostavio Yucom - 04/12/2016 Ostali izveštaji\nKomitet pravnika za ljudska prava, uz podršku Misije OEBS u Srbiji, održao je 2. decembra 2016. godine, poslednji od četiri treninga „Monitoring, izveštavanje i specifičnosti krivičnih postupaka za krivična dela sa elementima korupcije“ u renoviranoj sali Kuće ljudskih prava i demokratije u Beogradu. Trening je namenjen studentima završnih godina Pravnog fakulteta i studentima master studija i organizuje se u okviru projekta „Osnaživanje studenata pravnih klinika za praćenje suđenja za korupciju“. Cilj je da se studenti pravnih klinika pri pravnim fakultetima, ali i drugi zainteresovani studenti prava, osnaže u cilju samostalnog praćenja suđenja za krivična dela sa koruptivnim elementom.\nPrvi deo treninga otvorio je Milan Antonijević, direktor YUCOM-a, koji je govorio o ciljevima samog projekta kao i prethodnim iskustvima YUCOM-a u ovoj oblasti, ali i pravnoj prirodi ovih suđenja. U narednom delu treninga, Milan Filipović, pravni savetnik YUCOM-a, govorio je studentima o značaju i smernicama za monitoring suđenja za krivična dela sa elementima korupcije. Usledio je rad u grupama, gde su studenti analizirali pojedinačne slučajeve i izveštaje sa istih.\nNaredno predavanje je držala Danijela Jokanović, zamenica javnog tužioca u Prvom osnovnom tužilaštvu, koja je studentima govorila o iskustvima i izazovima javnih tužilaca u procesuiranju krivičnih dela sa elementima korupcije. Biljana Sinanović, sudija Vrhovnog kasacionog suda, je zatim studente upoznala sa prirodom krivičnih dela sa elementima korupcije i specifičnostima vođenja sudskih postupaka za ova krivična dela. Ona je dodatno studente uputila na šta posebno da obraćaju pažnju prilikom sprovođenja monitoringa.\nTreningu je pohađalo 22 studenata prava, koji će u narednom periodu pratiti suđenja za krivična dela sa elementima korupcije pred Višim sudom u Beogradu.


Preminuo Rej Bredberi • Art-Anima\nRej Bredberi, jedan od najvećih pisaca naučne fantastike, preminuo je u 92. godini u Kaliforniji, saopštila je njegova izdavačka kuća “Harper Kolins”.\nU saopštenju se navodi da je Bredberi “nakon duge i teške bolesti preminuo u svom domu u Južnoj Kaliforniji u utorak uveče”.\nBredberi je napisao skoro 600 kratkih priča i 30 knjiga, među kojima su najpoznatiji “Farenhajt 451”, “Marsovske hronike”, “Ilustrovani čovek”, “Oktobarska zemlja”, “Dan kada je zauvek padala kiša”, “Maslačkovo vino”…\n“Velika zabava u mom životu je ustajanje svakog jutra i žurba prema pisaćoj mašini, jer uvek imam na umu neku novu ideju”, rekao je Bredberi 2000. godine.\nPored proznih ostvarenja, Bredberi je pisao drame, poeziju i eseje. Autor je više filmskih scenarija (“Mobi Dik” Džona Hjustona), kao i scenarija za kultne televizijske serije “Zona sumraka” i “Pozorište Reja Bredberija”.\nDan kada je zauvek padala kisa\nPozoriste Reja Bredberija\nPrevious “Ogledalo za vampira” pleni pažnju hrvatske publike\nNext Konkurs za priču o slovenskim božanstvima


Obilježavanje Dana poginulih i nestalih | Republika Srpska\nNaslovna Vijesti Obilježavanje Dana poginulih i nestalih\nU organizaciji Odbora za njegovanje tradicije oslobodilačkih ratova Vlade Republike Srpske /RS/, u Banjaluci će danas biti obilježen Dan poginulih i nestalih u odbrambeno-otadžbinskom ratu. Predsjednik Pododbora za obilježavanje značajnih istorijskih događaja Velimir Dunjić najavio je da program obilježavanja počinje u 10.00 časova služenjem parastosa nestalim i poginulim borcima i civilima u odbrambeno-otadžbinskom ratu u hramu Svete Trojice u Banjaluci.\nDunjić je naveo da će nakon parastosa biti položeno cvijeće u 10.30 časova na groblju „Sveti Pantelija“ na spomenik poginulim borcima, u 11.00 časova na Spomen-obilježje „Dvanaest beba“ u centru Banjaluke, dok je u 12.00 časova predviđeno polaganje cvijeća na tom spomeniku i Spomen-kosturnici na Novom groblju u Banjaluci i obraćanje najviših zvaničnika RS.\nOn je rekao da će u 13.00 časova u Banskom dvoru biti održana javna tribina o stradanju i Danu nestalih, u 14.00 časova predviđeno je otvaranje izložbe o temi grobnica, stratišta i logora, dok će u 18.30 časova u hramu Hrista Spasitelja biti prislužene svijeće i održan kratak prigodan program.\nPredsjednik Organizacije porodica zarobljenih, poginulih boraca i nestalih civila RS Nedeljko Mitrović rekao je da će obilježavanje Dana poginulih i nestalih RS biti nastavljeno sutra održavanjem Skupštine ove organizacije sa početkom u 10.30 časova.\nMitrović je naveo da će zatim biti izvršena prezentacija prvog dopunjenog izdanja spomen knjige „Ne zaboravi voljena zemljo“.\nPrema njegovim riječima, Republička organizacija dodijeliće priznanja – legitimaciju počasnog člana Organizacije jednom od najviših zvaničnika RS.\nOn je naveo da će Republička organizacija direktoru „Veritasa“ Savi Štrpcu i izbjeglici iz Konjica Strahinji Živaku uručiti Povelju za zasluge na ostvarivanju prava srpskog naroda na istraživanju i utvrđivanju istine o stradanju srpskog naroda.\nMitrović je rekao da će zatim biti promovisana prigodna poštanska markica sa simbolima poginulih i nestalih koja je oštampana u 15 000 primjeraka.\nOn je rekao da će obilježavanju Dana nestalih i poginulih boraca i civila u odbrambeno-otadžbinskom ratu, pored mnogobrojnih gostiju prisustvovati i predstavnici sličnih udruženja iz Crne Gore i Srbije, te iz Hrvatske koja imaju sjedište u Hrvatskoj i BiH.\nMitrović je rekao da postoji mnogo razloga zbog kojih je 15. septembar uzet kao dan koji simboliše završnicu stradanja srpskog naroda u proteklom odbrambeno-otadžbinskom ratu.\nOn je rekao da RS još potražuje 1 745 nestalih vojnika i civila, dok u tri spomen-kosturnice u RS na identifikaciju još čekaju ekshumirani posmrtni ostaci oko 620 lica.


pinkm.me | Automobili bez vozača mogu na ulice Kalifornije (VIDEO)\nAutomobili bez vozača mogu na ulice Kalifornije (VIDEO)\nOd 2. aprila u Kaliforniji je moguće testirati autonomna vozila bez tehničara u automobilu koji nadgleda vožnju i ima obavezu da preuzme upravljanje u slučaju opasnosti ili drugih nepredviđenih okolnosti.\nOva američka savezna država i do sada je prednjačila u uvođenju novih tehnologija u drumski saobraćaj.\nKada su se na putevima pojavili prvi hibridni, a zatim i električni automobili, Kalifornija je među prvima ponudila njihovim vlasnicima podsticaje u vidu beneficija i subvencija kako bi stimulisala građane da u što većem broju kupuju ekološki prihvatljiva vozila.\nSpremno je dočekala i ideju o samovozećim automobilima, pa je omogućila kompanijama koje se time bave da testiraju autonomna vozila na javnim saobraćajnicama.\nSledeći korak u ovoj oblasti, po nekima preuranjen, ali svakako revolucionaran, načinjen je 2. aprila kada je na snagu stupila odluka kojom su vlasti Kalifornije dopustile da se samovozeći test automobili kreću ulicama bez ikoga u vozilu ko bi nadgledao vožnju i proskočio u pomoć ako se dogodi nešto nepredviđeno.\nIako je u Kaliforniji sedište nekoliko kompanija koje razvijaju tenologije samovozećih automobila i već duži niz godina izvode testove na javnim putevima, kao što su Waymo (osnivač Google) ili Cruise Automation (firma čije autonomno vozilo je nedavno "kaznio" jedan policajac u San Francisku), za sada niko od njih nije zatražio zvaničnu dozvolu za testove bez ljudi u automobilima.\nJedan od razloga je svakako nezgodan tajming, s obzirom da je odluka kalifornijskih vlasti stupila na snagu samo par nedelja nakon tragičnog udesa Uberovog samovozećeg automobila u Arizoni, kada je poginula 49-godišnja žena.\nIpak, s obzirom da su velike tehnološke kompanije i auto-giganti odlučni u tome da nastave razvoj autonomnih vozila, treba očekivati da uskoro neko od njih podnese zahtev vlastima Kalifornije za dozvolu da izađu na ulice sa automobilima bez vozača.\nMoguće je da će prvi biti upravo Waymo, koji je još u novembru započeo probna testiranja u Arizoni, bez nekog od članova test tima na mestu vozača.


Otvoren 40. Međunarodni sajam poljoprivrede\n28.08.2013. / 17:12\nSARAJEVO, U Gradačcu, u Federaciji BiH, danas je svečano otvoren 40. Međunarodni sajam poljoprivrede i prehrambene industrije.\nSajam su otvorili premijer Federacije BiH Nermin Nikšić, ministar poljoprivrede, vodoprivrede i šumarstva FBiH Jerko Ivanković Lijanović i visoki predstavnik u BiH Valentin Incko.\nPrilikom otvaranja ove tradicionalne manifestacije Lijanović je rekao da ovaj sajam potvrđuje da domaći proizvođači hrane, posebno proizvođači šljive, mogu biti uspješni u svojoj zemlji.\n“Oni su ove godine proizveli dovoljno šljive za domaće stanovništvo i postali prepoznatljivi izvoznici ovog voća”, saopšteno je iz federalne Vlade.\nLijanović je naglasio da posebno ohrabruje činjenica da se federalna Vlada počela ozbiljnije baviti ekonomskim pitanjima, te na protekle dvije sjednice usvojila dvije vrlo važne inicijative.\nPrva inicijativa bi, kaže Lijanović, trebala ukinuti doprinose na plate u proizvodnom sektoru, gdje je i proizvodnja hrane, odnosno poljoprivreda, kako bi proizvodni sektor bio ekonomski konkurentan, a stanovništvo moglo očekivati nova radna mjesta.\n“Druga inicijativa predviđa ukidanje kantona u FBiH, odnosno uštedu do 500 miliona KM godišnje i vjerujem da će značajna sredstva biti usmjerena u proizvodnju hrane, što je garancija za održivost stanovništva svake zemlje”, poručio je Lijanović.\nNa sajmu, koji je okupio 280 izlagača, svojim štandom prisustvuje i federalno Ministarstvo poljoprivrede, vodoprivrede i šumarstva radi pružanja informacija i što boljeg korištenja prava domaćih poljoprivrednika.\nTokom sajma, koji će trajati do subote, 31. avgusta, predviđeno je otvaranje novih proizvodnih pogona mlina “Nezić” i mljekare “Cot”, kao i dodjela priznanja povodom 40. jubilarnog sajma.\nBiće dodijeljena i priznanja za kvalitet, te održana stručna savjetovanja, komercijalni susreti i prezentacije, čiji cilj je promocija domaće proizvodnje, povezivanje investitora, proizvođača i predstavnika vlasti.\nDanašnjoj svečanosti prisustvovale su brojne domaće i inostrane delegacije, građani iz cijele BiH i iz regiona. Srna\nTagovi: gradacacnermin niksicsajamtopvazno


Salvini: Za par mesec i ćemo sa Orbanom vladati Evropom\nMinistar unutrašnjih poslova Italije Mateo Salvini i austrijski vicekancelar Hajnc Kristijan Štrahe stali su demonstrativno iza mađarskog premijera Viktora Orbana.\n- Uveren sam da ćemo za par meseci zajedno sa Orbanom vladati - poručio je Salvini.\nSankcije protiv mađarskog naroda i vlade su politički akt, i jedna "ludost", dodao je on.\nSalvini i Štrahe najavili su u Beču dalju saradnju Slobodarske partije Austrije (FPO) i italijanske "Lige" na predstojećim izborima za Evropski parlament.\n- Na izborima iduće godine ćemo Evropu potpuno promeniti i socijaliste izbaciti iz evropske vlade - uveren je Salvini.\nOn je rekao da sarađuje sa mnogo drugih stranaka, država i vlada, kako bi istoriju kontinenta narednog maja promenili.\nŠtrahe je istakao da FPO želi dalje da produbi saradnju sa "Ligom".\n- Postoji mnogo sličnosti između nas. FPO i Liga su obe u vladama svojih zemalja, obojica smo odličnog zdravlja, i obojica očekujemo inspekciju UN koja treba da proveri ophođenje prema migrantima u Austriji i Italiji - podvukao je on.\nSalvini je istakao da je mnogo toga pokrenuto tokom austrijskog predsedavanja EU, što je doprinelo "čak i buđenju" Evropske komisije.\nŠtrahe je kazao da Austrija, kao predsedavajući EU, želi da obezbedi Evropu koja sebe štiti.\nKako bi itallijansko-mađarska "romansa" mogla da bude TROJANSKI KONJ za Evropu?\nMakron: Ako me Salvini i Orban žele ZA PROTIVNIKA, imaju pravo\nBERLUSKONI DAO DOZVOLU Orban: Salvini je moj heroj sa kojim sam želeo da se lično upoznam\nSVEGZIT Antiimigraciona desnica TRAŽI IZLAZAK Švedske iz EU, podršku im daju dva najveća NEPRIJATELJA Brisela


RTCG - Radio Televizija Crne Gore - Nacionalni javni servis :: Svijet :: Jača kontrolu granica i priprema nove centre\nBOSNA I HERCEGOVINA 16. 08. 2018. 22:34 >> 22:18 0\nBosna i Hercegovina (BiH) nastaviće da jača kontrole granice, kako bi smanjila broj ilegalnih migranata koji ulaze u tu državu, zaključeno je na sastanku Operativnog štaba za pitanje migracija.\nMinistarstvo sigurnosti BiH saopštilo je da pritisak migranata na istočnu granicu te države raste, ali i da pojačanja Graničnoj policiji, koju pružaju Državna agencija za istrage i zaštitu (SIPA), Direkcija za koordinaciju policijskih tijela BiH i policija Republike Srpske, daju rezultate.\nTo je, kako se navodi, vidljivo i po znatno većem broju migranata koje su vratili pri pokušaju ilegalnog ulaska u BiH.\nMinistar sigurnosti, Dragan Mektić, rekao je da je iz budžetske rezerve za troškove smeštaja i ishrane policijskih službenika izdvojeno oko 460 hiljada konvertabilnih maraka.\nŠtab je za narednu sedmicu najavio početak rekonstrukcije objekata u Bihaću i Ušivku kod Sarajeva, dok se istovremeno adaptiraju objekti hotela Sedra u Cazinu u kojima su, ili će biti smkešteni novi migranti.\nU Sedri se već nalazi 150 migranata, uglavnom porodice s djecom, a naredne sedmice tu će biti smešteno još 50 osoba.\nŠtab je prihvatio da privremeni prihvatni centar bude u objektu „Agrokomerca“ u Velikoj Kladuši.\nUhapšeni nijesu povezani sa klanovima iz CG\nMariji Đurić nagrada za najbolju mladu glumicu\nBiH: Policajac ispred suda ubio muškarca


NSinfo: Od danas obavezne zimske gume\nVozači u Srbiji od danas do 1. aprila moraju na svojim vozilima da imaju sve četiri zimske gume ukoliko na kolovozu ima snega, leda ili poledica\na Agencija za bezbednost saobraćaja i Auto-moto savez Srbije pozvali su građane da ne koriste letnje pneumatike u tom periodu ako žele da budu bezbedni u saobraćaju.\n"Od 2016. postoji novi protokol kako se evidentiraju saobaćajne nezgode zbog guma i njihove neispravnosti i evidentirane su dve nezgode sa poginulim i 22 sa povređenim", dodao je Ilić.\n"Apelujemo na sigurnost. Zimske gume su po smesi mnogo mekše od letnjih i s obzirom na atmosferske prilike i najve moraće da se koriste. Štiteći sebe i svoje putnike u vozilu štitite i druge učesnike u saobraćaju. Takođe, neophodna je dubina šare od najmenje četiri milimetra", rekao je Đurđev Tanjugu.\n"AMS S uvek pokreće pred letnju i zimsku sezonu tradicionalnu akciju bepslatne provere tehničke ispravnosti vozila i tek ćemo odrediti termin dok se ne dogovorimo sa našim partnerima u MUP-u, Upravom saobraćajne policije", dodao je Đurđev.\n"Sve to ide u prilog bezbednijem saobraćaju, ali i kvalitetnijoj i udobnijoj vožnji", istakao je Đurđev.\n"Savet AMS S je da se blagovremeno zamene gume odnosno da vozači ne čekaju loše vreme i da onda počnu da menjaju kada se stvaraju gužve.


Nacionalna služba za zapošljavanje - Najnovije - Siguran put do posla \nOdržan sajam zapošljavanja LINK2job\nBeograd | Događaj, datum objave: 15. новембар 2019.\nDeveti Sajam zapošljavanja LINK2job održan je u hotelu Metropol Palace u Beogradu, a na njemu je 45 kompanija ponudilo više od 450 radnih mesta. Najviše su se tražili radnici iz oblasti IT sektora, ekonomije, prava, marketinga, farmacije, trgovine i turizma.\nSajam se organizuje sa ciljem da se smanji nezaposlenost i omogući poslodavcima da nađu kvalitetan kadar. Među izlagačima bilo je i obrazovnih institucija koje su tako dobile priliku da sagledaju kakva je potreba za određenim zanimanjima i kakav je kvalitet kadrova trenutno na tržištu.\nSajam su otvorili Dragomir Petronijević, član Gradskog veća Beograda i Siniša Knežević, zamenik direktora Filijale za Beograd Nacionalne službe za zapošljavanje.\n„Ovaj sajam je sjajna šansa za sve ljude koji ne čekaju posao već aktivno traže zaposlenje. Pored velikog broja radnih mesta ovde kompanije i obrazovne institucije nude brojne obuke za mlade, koji će uz pomoć edukacije i sticanja dodatnih znanja i veština biti konkurentniji na tržištu i lakše doći do željenog posla“, istakao je Petronijević i dodao da je u Beogradu napravljen ozbiljan napredak kada je u pitanju smanjenje nezaposlenosti, ali i veće plate. „Naš zadatak je da osluškujemo potrebe mladih i da organizujemo što više besplatnih obuka iz različitih oblasti. Imaćemo novi set obuka za sledeću godinu i pravi se novi akcioni plan zapošljavanja koji će biti usvojen do kraja godine“, ističe on.\nSiniša Knežević, zamenik direktora Filijale za Beograd NSZ rekao je da je prema poslednjim podacima s’ kraja oktobra ove godine, broj nezaposlenih u Beogradu 66.852, a da je 2014. na evidenciji bilo oko 107.000 nezaposlenih.\n„Zahvaljujući brojnim merama i programima, u saradnji sa svim partnerima koji podstiču zapošljavanje, uspeli smo da smanjimo nezaposlenost i na dobrom smo putu da broj nezaposlenih bude još manji“, rekao je Knežević i najavio da će sledeće godine, najverovatnije u februaru, opet biti raspisani javni pozivi, pa nezaposleni i poslodavci mogu da se obrate NSZ. Podsetio je da je u Beogradu izuzetno interesovanje za javne pozive u vezi sa programima stručna praksa, samozapošljavanje i novo zapošljavanje teže zapošljivih lica.\nNa brojnim štandovima na sajmu predstavnici kompanija odgovarali su na pitanja posetilaca, predstavljali svoje poslovanje, a tražioci zaposlenja dobili su priliku da se na najbolji način predstave uspešnim poslodavcima među kojima su bile kompanije: Sitel, Wiener, Strabag, Galenika, Merkur osiguranje, Gigatron, Phillip Morris... Tom prilikom mogli su da predaju i svoje radne biografije.\nLINK2job posetiocima pruža ne samo mogućnost da dođu do zaposlenja i steknu dragocene kontakte, već i da unapredes voje veštine i povećaju šanse za zaposlenje kroz specijalne programe. Tačnije, oni koji su se prijavili za sajam preko sajta dobili su onlajn kurseve engleskog jezika i kompjuterskih veština.\nSajam zapošljavanja LINK2job organizuje se dva puta godišnje, na proleće i jesen, kako bi se što više povezivali poslodavci sa tražiocima zaposlenja. Sajam su podržali Ministarstvo za rad, zapošljavanje, boračka i socijalna pitanja, Grad Beograd i Nacionalna služba za zapošljavanje.


Crkva prekraja eparhije u dijaspori\n26. децембар 2010. у 18.40\n„Crkva prekraja eparhije u dijaspori” Ovo je naslov a\nNešto nize, nalazi se clanak objavljen u internet izdanju lista Vesti od 6.12.2010. (http://www.vesti-online.com/Vesti/Srbija/101845/Crkva--prekraja--eparhije--u-dijaspori) a koji podstice na razmišljanje. Šta je cilj ovakvih promena? Prema nekim tumacenjima, sadasnji vrh SPC strahuje od odcepljenja onih eparhija i crkvenih opstina sirom sveta. S obzirom, da se na celu Crkvenih opstina u dijaspori nalase civilna lica a ne crkvena kakav je to slučaj u Srbiji, ovim manevrom nastoji se da se sva imovina crkvenih opstina prebaci u vlasnistvo SPC. Na taj način, sva imovina u Srbiji i Svetu postala bi vlasnistvo SPC a ne crkvenih opstina i njenih vernika cijim su sredstvima uglavnom iste i nastale.\nDok se srpska javnost bavi „slučajem Artemije” i u senci zbivanja oko oduzimanja episkopskog čina bivšem vladici raško-prizrenskom, među srpskim episkopima uveliko se razmatra prekrajanje granica sadašnjih eparhija kako u Srbiji, tako i u dijaspori. To se pre svega odnosi na Evropu i Ameriku, a kako saznaju „Vesti”, trebalo bi da bude i jedna od ključnih tema Svetog arhijerejskog sabora Srpske pravoslavne crkve u maju iduće godine.\nZanimljivo je da se nakon što je na Saboru pozdravljeno ujedinjenje dve doskorašnje srpske eparhije u Australiji, sad počinje sa forsiranjem usitnjavanja srpskih eparhija u Americi i Evropi - primećuju sagovornici „Vesti” iz vrha SPC.\nS obzirom na to da episkop srednjoevropski Konstantin (Đokić) zbog bolesti nije bio prisutan na novembarskom zasedanju crkvene skupštine, doneta je odluka da se on umoli da za majsko zasedanje predloži način podele svoje sadašnje eparhije koja obuhvata Nemačku, Austriju i Švajcarsku.\nU tom kontekstu, iz vrha SPC će vladici Konstantinu biti sugerisano da podelu eparhije izvrši tako što bi na teritoriji Nemačke ostala jedna eparhija, dok bi se od Austrije i Italije - koju bi trebalo izdvojiti iz sastava Mitropolije zagrebačko-ljubljanske na čijem je čelu mitropolit Jovan - formirala nova zasebna eparhija. Švajcarska bi bila pridodata postojećoj Eparhiji zapadnoevropskoj koju vodi vladika Luka - kaže za „Vesti” jedan od učesnika novembarskog zasedanja crkvene skupštine.\nPonovo se, prema rečima upućenih, u vrhu SPC aktuelizuje i stara teza o podeli Eparhije britansko-skandinavske na dve: britansku i skandinavsku.\n- Pošto nadležni episkop Dositej (Motika) nije bio saglasan sa ranijim predlozima te vrste, inicijativa je, kako se sad ispostavlja, bila stopirana, ali samo na neko vreme. Jer, ako se iz iskustva ima u vidu da sadašnji sastav Sinoda (crkvene vlade) vrlo lako na Saboru može da preglasavanjem obezbedi natpolovičnu većinu, najverovatnije će već u maju i vladika Dositej biti umoljen da predloži podelu svoje eparhije - kaže jedan od starijih visokodostojnika.\nKad je reč o pravoslavnim srpskim eparhijama na severnoameričkom kontinentu, pred njima je nova arondacija, mada je prošle godine već izvršena jedna. Prema rečima episkopa upućenih u situaciju vezanu za taj deo sveta, eparhija pokojnog mitropolita Hristofora, koja se sastoji od manastira u Libertivilu i tri parohije u Čikagu, trebalo bi da se pripoji Eparhiji novogračaničkoj gde stoluje vladika Longin.\nOčekuje se takođe i formiranje zasebne njujorške eparhije u čiji bi sastav ušli Njujork i Vašington kao i pojedine srpske parohije do Floride, dok bi Detroit trebalo da se pridoda Eparhiji istočnoameričkoj čiji je nadležni episkop Mitrofan.\nKonačnu verziju predloga, kako kažu sagovornici „Vesti” u vladičanskim krugovima, o novim deobama i arondacijama postojećih eparhija SPC u Americi, za majsko zasedanje crkvene skupštine pripremiće episkopski savet sačinjen od srpskih vladika na ovom kontinentu.\nKome ide bušotina?\n- Još nije precizirano da li će u sastav buduće njujorške eparhije ući i crkveni posed u Šejtlandu koji pripada Eparhiji istočnoameričkoj. U Šejtlandu postoji eparhijski kamp za srpsku decu, a pošto je posed veliki, na njemu ima i nekoliko bušotina za vađenje gasa, što ovoj srpskoj parohiji donosi poveliki prihod i tu će, bojim se, biti povuci-potegni - smatra jedan od srpskih vladika.\nInteresantno je i da među pojedinim srpskim episkopima već dugo postoji ideja o zvaničnom ustanovljenju ministarstva za spoljne crkvene poslove na čelu sa crkvenim šefom diplomatije, po ugledu na Rusku pravoslavnu crkvu. Neki bi na toj dužnosti rado videli nekog od mlađih episkopa koji su se poslednje decenije 20. veka u Vašingtonu već okušali u crkvenoj diplomatiji. Ima, međutim, mišljenja starijih vladika da episkop bački Irinej „već dugo i dobro obavlja posao ministra spoljnih poslova u SPC” i da „ne treba osnivati crkveno ministarstvo za tu namenu”.\nPoslednji put pre 16 godina\nPodsećanja radi, 1994. godine vladika Konstantin je tadašnjom arondacijom eparhija ostao bez Italije, koja je pridodata Mitropoliji zagrebačko-ljubljanskoj, i Španije, koja je pripojena Eparhiji zapadnoevropskoj. Tada je nemačka štampa pisala da su tvrdi nacionalisti i tradicionalisti u vrhu SPC smanjili eparhiju vladici Konstantinu zato što on naginje ka ekumenizmu, da bi mu zatim iz pojedinih delove Eparhije srednjoevropske, kao i u Patrijaršiji SPC, bilo spočitavano da je on antiekumenista i nacionalista.\nZanimljivo je takođe da se sad uoči novog usitnjavanja Konstantinove eparhije, sve učestalije pominje cifra od pola miliona pravoslavnih Srba u Austriji, dok zvanična statistika te zemlje govori da u Austriji živi ukupno oko 179.000 pravoslavaca: Srba, Rumuna, Rusa, Bugara, Grka i drugih.


SAD traže bržu integracije EU i Balkana, kaže visoki zvaničnik | Support4Partnership\nSjedinjene Američke Države žele vidjeti da se integracija Zapadnog Balkana u Evropsku uniju ubrza, u odnosu na tempo koji sada ima i nastojat će oživjeti proces, rekao je visoki zvaničnik američkog State Departmenta.\nGabriel Escobar, koji je nedavno imenovan za vršioca dužnosti zamjenika državnog sekretara za Južnu i Srednju Evropu, sagledavajući stanje u regiji u kojoj je prvi put bio na različitim dužnostima od 1998. do 2001., također je najavio da su Sjedinjene Države imenovale diplomatu koji će pomoći u provođenju zastoja u izbornoj reformi u Bosni i Hercegovina uoči ključnih izbora sljedeće godine.\nEscobar, koji je nedavno bio zamjenik šefa misije Ambasade SAD u Srbiji, izrazio je određenu frustraciju zbog nedostatka pomaka na putu ka punopravnom članstvu u EU za balkanske države u posljednje dvije decenije.\n"Vratiti se 20 godina kasnije i uvidjeti da nije postignut veliki napredak na tom planu bilo je pomalo razočaravajuće", rekao je Escobar za Radio Slobodna Evropa 17. septembra tokom intervjua u Stejt Departmentu o svojim prioritetima i brigama za region. "Željeli bismo vidjeti bržu integraciju."\nEvropska unija izgubila je zamah za brzo proširenje članstva nakon što je od 2004. godine u klub uvela 13 zemalja, od kojih su većina bile manje bogate bivše komunističke države.\nHrvatska je bila posljednja država koja se pridružila 27-članom bloku kada je njeno pristupanje završeno 2013.\nEscobar je rekao da i Evropska unija i zemlje Zapadnog Balkana – što uključuje Sjevernu Makedoniju, Albaniju, Srbiju, Kosovo, Crnu Goru i Bosnu i Hercegovinu - moraju naći rješenja kako bi integracija postala stvarnost, ali je rekao da se nada da će američki angažman "uspjeti obje strane vratiti na pravi put. ”\nBugarska je ranije ove godine blokirala početak pregovora o pristupanju EU sa Sjevernom Makedonijom u sporu oko jezika i istorijskih pitanja. Pravila EU zahtijevaju konsenzus njenih 27 članica o mnogim važnim pitanjima, uključujući proširenje.\nBudući da se zahtjev Albanije za pridruživanje EU razmatra zajedno sa Sjevernom Makedonijom, veto je uticao i na Tiranu.\nEscobar je rekao da nije u redu da Bugarska koristi bilateralni spor kako bi zaustavila težnje Sjeverne Makedonije ka EU.\nRekao je da su predložena "dobra rješenja" za rješavanje tog pitanja i da će Washington nastaviti insistirati u Sofiji u pronalaženje kompromisa.\n"Pretvaraju to u multilateralno pitanje koje pogađa sve nas", rekao je o postupcima Sofije Escobar, dodajući da je ulazak Sjeverne Makedonije i Albanije u EU "strateški imperativ" .\nEscobar je rekao da bi želio da pregovori o pristupanju Sjeverne Makedonije i Albanije počnu ove godine, dodajući da su "to zaslužili".\nJoš jedno teško pitanje sa kojim se Escobar suočava dok nastoji zagovarati integraciju regiona u EU je normalizacija odnosa između Srbije i Kosova.\nSrbija odbija da prizna proglašenje nezavisnosti Kosova od Beograda 2008. godine i nerješivi spor sprečava obojicu u potencijalnom pridruživanju EU.\nViše od 110 zemalja priznalo je nezavisnost Kosova, uključujući SAD i većinu država EU.\nTrumpova je administracija u septembru 2020. posredstvom sporazuma između dvije zemlje o normalizaciji ekonomskih i ljudskih veza uspostavila odnos izgradnje povjerenja sa nadom da će to na kraju dovesti do političkog napretka.\nMeđutim, do sada je malo postignuto, kažu analitičari.\nEscobar je rekao da je najneposredniji način za izgradnju povjerenja rješavanje pitanja nestalih osoba. Više od 1.600 ljudi, uglavnom Kosovara, nestalo je tokom rata na Kosovu 1998-99.\n"To je humanitarno pitanje koje ne bi trebalo blokirati političkim sporovima. Postoje porodice koje godinama čekaju da shvate šta se dogodilo sa njihovim najmilijima. Jednostavno ne razumijem zašto bi došlo do nedostatka kompromisa", rekao je Escobar.\nReforme u Bosnii Hercegovini\nBosna i Hercegovina će, također, biti izazov za Escobara. Neki su promatrači posljednjih godina upozoravali da se politička situacija u Bosni i Hercegovini pogoršava i da bi mogla razdvojiti multietničku naciju, što bi uiecalo na njenu nadu za pridruživanje EU.\nEscobar je rekao da je izborna reforma jedan od prvih koraka na koje je potrebno obratiti pažnju kako bi postala "funkcionalnija" država.\nIzborni zakoni u zemlji zabranjuju manjinama izvan tri glavne etničke grupe - Bošnjaci, Hrvati i Srbi - da se kandiduju za visoke funkcije, a analitičari su rekli da to služi samo za jačanje etničke podjele.\nAmerički državni sekretar Antony Blinken ranije ove godine apelovao je na tročlano Predsjedništvo BiH da radi na barem skromnim reformama, uključujući "ograničene ustavne promjene ... za reformu izbornog sistema".\nS tim ciljem, Escobar je najavio da će Matt Palmer, zamjenik državnog sekretara koji je bio odgovoran za region Balkana, biti glavni čovjek Washingtona za izbornu reformu u Bosni i Hercegovini.\n"Veoma sam sretan što je Matt Palmer zadužen za ovaj dio reformi, jer ima ne samo ogromno znanje, nego i značajne kontakte i sjajnu viziju o tome kako bi izbori u Bosni trebali funkcionirati", rekao je Escobar.\nEscobar je rekao da izbori moraju biti "transparentniji ... da više odgovaraju stvarnoj volji ljudi".\nBiH će imati parlamentarne izbore 2022. godine, ali Ustav zemlje zabranjuje izmjene zakona o glasanju u godini izbora, vršeći pritisak na Palmera i ostale uključene u pregovore da nešto učine do 1. januara.\nTanya Domi, stručnjakinja za BiH i predavač na Univerzitetu Columbia, rekla je za RSE da se boji da Bidenova administracija nastoji prekinuti reformski sporazum sa lokalnom političkom elitom koji bi mogao riješiti jedan od problema, ali "neće promijeniti temeljna pitanja u zemlji."


Oman omogućio oslobođanje 14 stranih državljana iz Jemena\nTanjug 24. aprila 2022. 18:35\nMASKAT – Ministarstvo spoljnih poslova Omana saopštilo je danas da je ta zemlja omogućila oslobađanje 14 stranaca, uključujući jednog britanskog državljanina, koji su zadržani u Jemenu, a prebačeni su iz glavnog grada Sane, u glavni grad Omana Maskat.\n„Oslobođeni su jedan Britanac, njegova supruga i dete, sedam indijskih državljana, Filipinac, Indonežanin, Etiopljanin i državljanin Mjanmara“, preciziralo je Ministarstvo, ne navodeći detalje šta je dovelo do njihovog pritvora, prenosi agencija Rojters.\nBritanska vlada identifikovala je Britanca kao Luka Simonsa, rekavši da je u pritvoru bez optužbe ili suđenja od 2017. godine.\n„Luk je imao 25 godina kada su ga Huti nezakonito pritvorili. Njegov sin je tada imao samo nekoliko meseci“, rekla je ministarka spoljnih poslova Liz Tras u saopštenju.\n„Navodno je bio maltretiran, u samici, i odbijao je posete njegove porodice,“ dodala je Tras.\nMeđunarodna organizacija za ljudska prava Amnesti internešenel je u februaru saopštila da je Simons otputovao u Jemen 2012. godine, gde je upoznao i oženio svoju sadašnju suprugu.\nU izveštaju navode da su ga Huti teretili za špijuniranje za britansku vladu, iako nije zvanično optužen ni za kakav zločin.\nGlavni pregovarač Huta Mohamed Abdulsalam objavio je na Tviteru da je njih 14 pušteno na slobodu nakon posredovanja Omana.\nOmansko ministarstvo je saopštilo da je nakon komunikacije sa Saudijskom Arabijom, kako bi se olakšalo izdavanje neophodnih dozvola, svih 14 prebačeno avionom omanskih kraljevskih vazduhoplovnih snaga u glavni grad Omana.


Britanci najdeblji u Evropi - Zdravlje\nHomeOstale kategorijeZanimljivoBritanci najdeblji u Evropi\nVelika Britanija bi trebalo da na kolektivnom nivou svoje dnevne obroke umanji za pet milijardi kalorija kako bi usporila epidemiju gojaznosti, naveli su zdravstveni zvaničnici u izveštaju. Sekretarijat za zdravlje naveo je u izveštaju da većina odraslih u zemlji od 60 miliona ljudi, već jede previše. Prosječan Britanac unosi 10 odsto više kalorija nego što mu je potrebno, zaključuje se.\nBritanija ima jednu od najdebljih populacija u Evropi – više od 60 odsto odraslih i trećina djece, starosti 10 i 11 godina, imaju prekomjernu težinu ili su gojazni. U novom izveštaju preporučuje se promjena načina ishrane i uvođenje prakse vježbanja, kako bi do 2020. broj gojaznih Britanaca počeo da opada.\nGlavna medicinska zvaničnica Britanije Seli Dejvis ocjenila je da ljudi treba da budu iskreniji sa sobom kada se radi o tome koliko hrane unose u organizam svakog dana. Gojaznost povećava rizike od bolesti srca, dijabetesa i raka, ukazuju stručnjaci i dodaju da liječenje debelih pacijenata košta nacionalnu zdravstvenu službu 5,1 milijardu eura svake godine.\nMinistar zdravlja Endrju Lensli rekao je da će Britanija nastaviti da sarađuje s proizvođačima hrane i pića kako bi bila smanjena količina soli i masnoće u njihovim proizvodima. Vodeće medicinske i humanitarne organizacije ranije su kritikovale sporazum između vlade i proizvođača, uz obrazloženje da oni diktiraju vladinu politiku. Lensli je dodao da će vlada razmotriti i da li bi pomogao “porez na debljinu”, ali je istakao da će se favorizovati dobrovoljan i kooperativan pristup. Vlada će, takođe, pokrenuti različite inicijative kako bi ohrabrila ljude da vježbaju.


You are at:Home»Vesti»Eurobank Direktna opremila kabinet Srednje ekonomske škole u Loznici\nBy Vesna Kovačević on\t 14/06/2022 Vesti\nEurobank Direktna je za kraj uspešne školske godine realizovala još jednu donaciju u okviru samostalnog društveno-odgovornog projekta „Škola kao nacrtana za Vas” u Ekonomskoj školi u Loznici. Zahvaljujući humanitarnoj Mastercard kreditnoj kartici „Eurobank Direktna Veliko srce“ i korisnicima ove kartice, Banka odvaja deo sredstava od svojih prihoda i usmerava ih u opremanje i modernizaciju srednjih škola širom Srbije. Na ovaj način, Ekonomskoj školi u Loznici obezbeđena je računarska oprema u vrednosti većoj od 700.000 dinara.\nOpremanje kabineta za ekonomsko poslovanje, statistiku, korespondenciju i pravne poslove,omogućiće učenicima različitih smerova kvalitetnije praćenje nastave, kao i usavršavanje postojećih znanja i veština korišćenjem raznovrsnih računovodstvenih i finansijskih programa. Na ovaj način ekonomski tehničari, finansijsko-računovodstveni i pravni tehničari biće osposobljeni za rad u privatnom i javnom sektoru.\nSa ciljem da đacima omogući upoznavanje sa raznovrsnim kulturnim sadržajima, Banka je u saradnji sa „Domom Jevrema Grujića“, Muzejem istorije, umetnosti i diplomatije iz Beograda pokrenula edukativni program „Putujući muzej“. Ovim projektom se školama širom Srbije predstavljaju putovanja kroz srpsku istoriju i kulturu, a kroz vođena kustoska predavanja i praktičan rad, srednjoškolcima se približavaju različite umetničke veštine.\n„Izuzetno nam je drago što imamo priliku da realizujemo novu donaciju za kraj školske godine u srednjoj Ekonomskoj školi u Loznici. Uz podršku Ministarstva prosvete, nauke i tehnološkog razvoja, kao i naših klijenata, korisnika humanitarne Mastercard kreditne kartice „Eurobank Direktna Veliko srce“, ovoj školi smo obezbedili neophodnu računarsku opremu u vrednosti većoj od 700.000 dinara. Kroz projekat „Škola kao nacrtana za Vas“ Banka je potvrdila svoje strateško opredeljenje da kontinuirano ulaže u mlade ljude i njihovo obrazovanje. Značajan doprinos projektu pružaju nam izdavačka kuća Laguna, kao i muzej „Dom Jevrema Grujića“, koji dodatnim, kulturnim sadržajima zaokružuju priču koju je Banka započela pre četiri godine. Na ovaj način, zajednički želimo da kulturne sadržaje učinimo dostupnim učenicima u školama širom Srbije”, izjavila je Slavica Pavlović, predsednik Izvršnog odbora Eurobank Direktne.\nTokom četiri godine godine koliko se sprovodi društveno odgovorni projekat Eurobank Direktne „Škola kao nacrtana za Vas”, opremljeno je 11 računarskih kabineta, u osam gradova Srbije, a izdvojeno je više od 9,4 miliona dinara.\ndonacija društvena odgovornost Ekonomska škola Loznica Eurobank Direktna Eurobank Direktna Veliko srce humanitarna Mastercard kreditna kartica Mastercard opremanje kabineta projekat Škola kao nacrtana za vas


Predstavnici Komisije za očuvanje nacionalnih spomenika BIH , posjetili su selo Mesari kod Trebinja. Selo predstavlja vrijednu arheološku riznicu gdje su pored vrlo vrijednih objekata vernakularne arhitekture, evidentirani slojevi iz različitih istorijskih perioda.\nNa lokalitetu je ubicirano nekoliko crkvica, groblje, zidine utvrde u narodu prozvane Gradom, vrijedni stambeni objekti obnavljani i nadogradjivani kroz istoriju, staro pokućstvo i alati za rad u polju. Ovo selo svakako zavredjuje da bude valorizovano, zaštićeno i sačuvano za naredne generacije.\nKomisija je u sklopu redovnih aktivnosti oko pripreme odluke o proglašenju Istorijskog gradskog područja Trebinja u prostorijama Gradske uprave održala javnu prezentaciju odluke. Radni materijal je dostupan javnosti i Komisija očekuje da će primjedbe biti dostavljene u naredne tri sedmice.


Voždovac: Nerazumne odluke - Dosta je bilo\nTreća sednica SO Voždovac održana 18.11. obeležena je direktnim narušavanjem demokratije, bahatošću i nerazumevanjem koji je posao opštinske vlasti.\nHumanitarna fondacija za zaštitu potrošača\nNije dovoljno imati dobre namere, potrebno je da akcije budu dobro promišljene i u skladu sa nadležnostima opštine. Na sednici je doneta odluka o osnivanju fondacije “Srce za Voždovac”. Ne dovodimo u pitanje da je ova organizacija osnovana sa dobrom namerom, ali su naši odbornici izrazili sumnju u svrshishodnost njenog postojanja jer težimo izgradnji sistema, a ne ad hoc rešavanju problema. Takođe smo zabrinuti da poslovanje ove fondacije neće biti transparentno i da će dovesti do dupliranja funkcija.\nU odluci o osnivanju ove organizacije u članu 4, navedeno je da će se baviti unapređenjem obrazovanja, promovisanjem i popularizacijom kulture, umetnosti i amaterskog sporta, unapređenjem položaja osoba sa invalditetom, brigom o mladima, pomoći samohranim roditeljima i starima, zaštitom životne sredine, zaštitom potrošača i drugim aktivnostima. Pomenute oblasti su već u nadležnosti kulturnih ustanova, odeljenja opštine ili ne spadaju u nadležnost opštine. Na primer, ustanova kulture “Šumice” za koju vladajuća većina tvrdi da posluje odlično (ove godine grad je pokrio akumulirani gubitak od 100 miliona dinara i kasnije im dodelio još 50 miliona za „srećan“ početak poslovanja) bavi se, između ostalog, kulturom i amaterskim sportom.\nZa deo navedenih stvari, opština bi mogla da raspiše konkurse sa jasnim ciljevima i kriterijumima za svaki program i da bude kontrolor, a ne direktan izvršilac preko fondacije. Predlog naših odbornika da se, ukoliko već postoje sredstva ili se mogu obezbediti, ona upute ustanovama opštine koja se već bave ovim poslovima, nije naišao na odobravanje. Nije jasno zašto bi opština osnivala fondaciju koja bi se bavila zaštitom potrošača. Sumnjamo da je greška nastala kao rezultat nemara prepisivanjenjem člana iz nekog drugog dokumenta.\nJedan od glavnih argumenata vladajuće koalicije je bio da se nikakva finansijska sredstva iz opštine ne daju, iako u statutu jasno stoji da osnivački ulog iznosi 50 hiljada dinara koji obezbeđuje GO Voždovac (član 5). Kako su ostali argumeni bili neozbiljni, poput “daj bože da vama ne zatreba ova fondacija” i “vi ste direktno protiv dece”, bili smo primorani da ne podržimo ovu ideju.\nUvedena slava Javnog preduzeća\nNa dnevnom redu je bilo i donošenje statuta JP „Poslovni prostor“ na koji smo imali nekoliko primedbi, ali i pohvalu uz određenu dozu rezervisanosti. Primedba se odnosi na član 7 statuta koji reguliše slavu JP. S obzirom da je Srbija sekularna država statut JP ne bi trebalo da se bavi ovim pitanjem. U ustavu Republike Srbije stoji da su „crkva i verske zajednice odvojene od države“ i to treba poštovati. Nijedan javni organ ne traba da favorizuju određenu veru ili versku zajednicu, a ovaj član upravo to radi. Uvođenje slave u javno preduzeće sigurno nema nikakve veze sa uspešnim funkcionisanjem preduzeća. Nakon izlaganja naših argumenata bili smo izloženi besmislenim optužbama vladajuće većine da smo protiv Srbije i običaja (nije nam poznat običaj da javno preduzeće ima slavu) ponovo bez ozbiljnih argumenta, ali se kontra pitanje člana vladajuće većine „Ko kaže da je Srbija sekularna država“ posebno izdvaja i zabrinjava. Kolega je upućen na ustav Republike Srbije.\nPohvala se odnosila na deklarativnu javnost rada preduzeća koje je regulisano članom 40, gde se preduzeće obavezuje da objavi na internet strani radne biografije članova nadzornog odbora, direktora i izvršnih direktora, organizacionu strukturu, godišnji, trogodišnji program poslovanja, tromosečni izveštaj o realizaciji programa poslovanja, godišnji finansijski izveštaj itd. Iako je ovaj član obavezan zbog zakona, naša primedba je bila nedostatak propisane sankcije ukoliko javno preduzeće ne ispuni ovu obavezu iz statuta. Najavili smo da ćemo pratiti razvoj situacije i tražiti objavljivanje svih dokumenata i izveštaja.\nArogancija predsednika Skupštine opštine\nPočinjemo da verujemo da predsednik skupštine ne razume šta znači demokratija i demokratska razmena mišljenja. Ova sednica, kao i predhodna obeležena je nepristojnim i nedemokratskim ponašanjem predsednika Skupštine opštine.\nNažalost, naša izlaganja, predloge, sugestije predsednik Skupstine shvata kao lični napad i zbog toga koristi nelegitimne metode kako bi osporio naš rad i zalaganje za bolji život građana na Voždovcu. Ponašanje i govori koji su zasnovani na ličnim svojstvima ne priliče njegovo funkciji. Svaki predlog ili kritika se shvataju kao lični napad i tako pokušavaju da se odbrane zamenom teza. Ponašanje koje arognacijom pokušava da prikrije neznanje i koje nepriliči ozbiljnim i zrelim ljudima u na jednom tako važnom mestu.\nPredsednik je kršio poslovnik, delio lekcije, slao na obuke, pričao van teme, preko dozvoljenog vremena (jedan govor čak 9 minuta), pravio se da ne vidi naše odbornike koji sede u delu prvog i drugog reda kako im ne bi dodelio reč iako je to grubo kršenje poslovnika. Vrhunac nedemokratke prakse je uskraćivanje našim odbornici da postave odbornička pitanja. Praksa koje je uobičajna u svim opštinama.\nRazrešenja i postavljenja na različite funkcije su nastavljene i na ovoj sednici pa smo dobili novog većnika, zamenika prvobranioca, nove članove upravnog, zatim i nadzornog odbora „Voždovačkog centra Šumice“, sve bez ozbiljnog objašnjenja. Usvojen je i peti rebalans budžeta, a formirana su i radna tela skupštine (saveti i komisije) i 13 od 24 Saveta mesnih zajednica.\nPočasni građani Voždovca\nIinicijativa Marije Tišma da opština Voždovac dodeli zvanje počanih građanina ambasadoru i konzulu Belorusije koji su za vreme bombardovanja ostali u Srbiji i pomagali naš narod, a čija je ambasada bila na teritoriji Voždovca, podržana je od strane naših odbornika i usvojena je jednoglasno.\n27. novembra 2016. u 13:38\n27. novembra 2016. u 17:55\nIstorijski (ne)uspesi Vlade


Mešovite patrole crnogorske vojske i policije već sedam dana danonoćno čuvaju granicu sa Albanijom kako bi sprečile ilegalni ulazak migranata u Crnu Goru.\nPripadnici Vojeske Crne Gore su se nakon 15 godina vratili na granicu sa Albanijom kao pomoć kolegama iz policije, javlja Televizija Crne Gore.\nPotpukovnik Vojske Crne Gore Esad Murić kaže da je pešadijski vod angažovan u zoni graničnog prelaza Božaj i da je pod komandom starešina granične policije.\nOn kaže da je kretanje ograničeno, a tereni nepristupačni, tako da je i glavna uloga komandira da nađu najbolje načine da zatvore prolaze koji su najkritičniji.\n"Kako je kopnena granica sa Albanijom dugačka 113 kilometra teško je otkriti svaki prolaz kroz koji migranti ulaze na crnogorsku stranu. Oni koji nelegalno uđu, isto tako je i napuste", rekao je Murić.\nNačelnik Odseka za nadzor granice Crne Gore Vojslav Dragović rekao je da sada na dnevnom nivou ima petnaestak migranata, a da ih je prethodno bilo između 20 i 30.\n"Kada se broj ljudi koji traže azil u Crnoj Gori uporedi sa prošlom godinom primećuje se veći pritisak na granice", rekao je Dragović.\nOn je dodao da je 2017. bilo 840, a ove godine oko 2.850 migranata koji su nezakonito prešli granicu.\n"Sve naše procene ukazuju na to da svi oni koriste Crnu Goru kao tranzitno područje, jer vrlo brzo nakon podnošenja zahteva za azil napuštaju njenu teritoriju, takođe, nezakonito", rekao je Dragović.\nAlbanija i Grčka pregovaraju u Tirani o granici u Jonskom moru


GRADSKE ULICE "POKRIVAĆE" ŠESNAEST NOVIH KAMERA | Trebinje Danas\nGRADSKE ULICE "POKRIVAĆE" ŠESNAEST NOVIH KAMERA\n31.01.2019. u 13:39\nU širem centru grada Trebinje biće postavljeno šesnaest novih kamera, za šta će iz gradskog budžeta biti izdvojeno 100.000 KM, rekao je Srni vršilac dužnosti gradonačelnika Trebinja Mirko Ćurić.\nOn je objasnio da je riječ o drugoj fazi postavljanja video-nadzora i istakao da je u toku javni poziv na koji svi zainteresovani mogu da se jave do 18. februara.\n"U ovoj fazi idemo na pokrivanje glavnih raskrsnica u mjesnim zajednicama na širem području grada. Kamere će biti postavljene na kružne tokove iz pravca Dubrovnika i Mostara, kao i na određeni broj raskrsnica na Nikšićkom putu, gdje se često javljaju problemi", rekao je Ćurić.\nOn je istakao da je u prvoj fazi postavljena ukupno 41 kamera u Gradski park i glavne saobraćajnice u užem centru grada, kada je nabavljen i server, te dodao da će za ovu fazu biti potrebna i dodatna oprema.\n"Ove kamere biće na većoj udaljenosti i samim tim iziskivaće dodatnu opremu za prenos signala", rekao je Ćurić.\nPrema njegovim riječima, kamere bi trebalo da budu postavljene do početka turističke sezone, što će doprinijeti, prije svega, poboljšanju bezbjednosne situacije na području grada.\n"U slučaju narušavanja javnog reda i mira, kao i saobraćajnih nezgoda, uz pomoć tih kamera može se ustanoviti identitet počinilaca. Vrlo je važno da građani, kao i turisti, budu bezbjedni", rekao je Ćurić.\nPostavljanje video nadzora odvijaće se u tri faze. Projektom je predviđeno postavljanje 110 kamera, što će grad Trebinje finansirati sa 520.000KM.


TDI – Atelje Radošević - TONS\nSuvenirnica se nalazi na samom platou Petrovaradinske tvrđave odmah nakon što se izađe iz tunela sa stepenicama. Ovo je najoriginalnija novosadska suvenirnica budući da se u njoj prodaju originalna umetnička dela njenog vlasnika i idejnog tvorca višestruko nagrađivanog dizajnera i umetnika Branislava Baneta Radoševića.\nSimboli grada ovde su utkani u majice, grafike, varjače, zemlju… Od nekih radova zastane knedla u grlu, neki su duhoviti, ali je činjenica da ovi suveniri nikog ne ostavljaju ravnodušnim.\nProdaju se originalne majice koje su podeljene u četiri kolekcije: “Gernika”, “Novi Sad”, “Vojvodina” i “Leonardo”.\nOsim suvenirnice ovo je ujedno i galerija sa punim nazivom Galerija ITD – Institut za transfuziju dizajna, tako da posetioci mogu da pogledaju retrospektivnu izložbu umetnika ili neku gostujuću izložbu.


Dodik traži izmeštanje Ambasade BiH u Jerusalim - Novi Standard\n07.09.2020. 16:52 07.09.2020.\nOn je naveo da će to pomenuti i zameniku pomoćnika državnog sekretara SAD Metjuu Palmeru koji dolazi u posetu Sarajevu\nSrpski član Predsedništva BiH Milorad Dodik najavio je da će danas uputiti zahtev Predsedništvu BiH da Ambasada BiH bude premeštena iz Tel Aviva u Jerusalim, jer je to interes SAD, javlja RTRS.\n„Očigledno je da je ovo visoki interes SAD, što smo mogli da vidimo i pre nekoliko dana kada je predsednik Srbije Aleksandar Vučić bio u Vašingtonu. Zašto mi to ne bismo uradili ako nam je stalo do američke podrške”, rekao je Dodik u obraćanju na posebnoj sednici Narodne skupštine Republike Srpske.\nOn je naveo da će to reći i zameniku pomoćnika državnog sekretara SAD Metjuu Palmeru koji dolazi u posetu Sarajevu.\n„Premeštanje Ambasade u Jerusalim značilo bi i za Izrael i SAD i ako predsednik SAD Donald Tramp na tome insistira, onda kako se može direktnija stvar dobiti od mene”, rekao je Dodik, prenosi Tanjug.\nKOMŠIĆ: DODIKOVA NAJAVA LICEMERNA\nČlan Predsedništva BiH Željko Komšić, koji je u to telo izabran glasovima Bošnjaka, smatra, kako je naveo, „licemernim i smešnim” najavu srpskog kolege Milorada Dodika da će od Predsedništva tražiti preseljenje Ambasade BiH iz Tel Aviva u Jerusalim.\n„Ovo Dodikovo zalaganje za, kako on kaže, američke interese je licemerno, a čak i smešno. Ono dolazi od čovjeka sa američke crne liste. Dodik bi da bude protiv NATO-a, da se se protivi zajedničkoj BiH i SAD protiv terorizma, da odbija američke posmatrače na izborima, pa nema čoveka u BiH koji je više protiv američkih interesa”, tvrdi Komšić, prenela je sarajevska TV N1.\nTvrdi i da Dodik na ovaj način želi da, kako navodi, prikrije svoj sukob sa američkom administracijom. „O ovakvim populističkim predlozima nema priče”, rekako je Komšić, prenosi Tanjug.\nIzvor Politika, 07. septembar 2020.


Put do uspešnog preduzetnika – ZoomUe\nUŽICE – U užičkoj filijali Nacionalne službe za zapošljavanje održana je dvodnevna obuka „Put do uspešnog preduzetnika“ tokom koje nezaposleni uče o pravnim regulativama, načinu registracije firme, osnovama preduzetništva i izradu biznis plana.\nUkoliko, nakon završene obuke odluče da realizuju svoju poslovnu ideju, nezaposleni mogu da konkurišu za subvenciju za samozapošljavanje.\nRaspisivanje konkursa bi trebalo da bude tokom februara, a iznos bespovratnih sredstava će, najverovatnije iznositi 250 hiljada, uz obavezu lica da godinu dana plaća poreze i doprinose.\nOve godine biće organizovano 12 ovakvih obuka na teritoriji koju pokriva užička filijala NSZ.\nTags: NSZ Užiceput do uspešnog preduzetnika\nNext story Petar i Nemanja – mladi i humani (VIDEO)\nPrevious story Izložba fotografija PD „Rujno“


Ministar Purišić: Predložene izmjene će povećati održivost penzijskog sistema, povećati penzije i popraviti uslove penzionisanja\nDatum objave: 29.07.2020 12:07 | Autor: mrss\nPoslanici u Skupštini počeli su raspravu o Prijedlogu Zakona o izmjenama i dopunama Zakona o penzijskom i invalidskom osiguranju.\nMinistar rada i socijalnog staranja Kemal Purišić kazao je u uvodnom obraćanju da penzijski sistem Crne Gore predstavlja važan dio njenog ekonomskog, finansijskog i sistema socijalne sigurnosti.\n„On je važan za sve penzionere i zaposlene, važan za javne finansije zbog stabilnosti FPIO i potrebe da obezbijedi pristojnu socijalnu sigurnost penzionera“, kazao je Purišić.\nOn je istakao da se donošenje Zakona o izmjenama i dopunama Zakona o penzijskom i invalidskom osiguranju predlaže u cilju obezbjeđenja veće stabilnosti i održivosti penzijskog sistema, ali i veće pravednosti i adekvatnosti penzijskih davanja.\nMinistar je naveo da se u cilju veće stabilnosti penzijskog sistema predlaže\n1. Postepeno ukidanje posebnih uslova penzionisanja (do 31. decembra 2021. godine), nakon čega će svi osiguranici ostvarivati pravo na penziju po opštim uslovima, koji važe za sve osiguranike.\n2. Takođe se predlaže da se, za ispunjenje uslova za sticanje prava na penziju, uzima u obzir staž osiguranja, odnosno periodi provedeni na radu za koje je uplaćen doprinos za penzijsko i invalidsko osiguranje, dok se za određivanje visine penzije uzima u obzir penzijski staž (u koji osim staža osiguranja spadaju i periodi posebnog staža za koje nijesu plaćeni doprinosi za penzijsko i invalidsko osiguranje).\n3. Za lica koja, po važećem zakonu, pravo na penziju ostvaruju sa 40 godina staža osiguranja propisuje se i starosna granica od 61 godinu života.\n4. Predlaže se podizanje starosne granice za sticanje prava na prijevremenu starosnu penziju sa 62 na 63 godine života (u prelaznom periodu od 2020. do 2025. godine).\nPurišić je kazao da bi navedene mjere trebalo da utiču na sprječavanje ranijeg napuštanja tržišta rada i ranog penzionisanja.\n„U cilju povećanja adekvatnosti penzijskih davanja, predlaže se promjena načina usklađivanja penzija i vrijednosti penzije za jedan lični bod. Umjesto usklađivanja sa 75% kretanja potrošačkih cijena i 25% kretanja zarada uvodi se usklađivanje po tzv. rotirajućoj formuli – sa 75% parametra koji je veći i 25% parametra koji je manji, što je znatno povoljnije od važećeg načina usklađivanja“, istakao je ministar Purišić.\nDakle, kako je pojasnio, ako u jednoj kalendarskoj godini, u odnosu na prethodnu, imamo veći rast zarada od potrošačkih cijena, usklađivanje će se izvršiti sa 75% kretanja zarada i 25% kretanja potrošačkih cijena. S druge strane, ako u jednoj kalendarskoj godini, u odnosu na prethodnu, imamo veći rast potrošačkih cijena od zarada, usklađivanje će se izvršiti sa 75% kretanja potrošačkih cijena i 25% kretanja zarada.\n„U cilju zaštite penzionera, propisano je da ako bi, primjenom ove formule došlo do umanjenja vrijednosti penzije za jedan lični bod i penzija, ne vrši se usklađivanje. Dakle ne može doći do smanjenja penzija“, naglasio je Purišić.\nOn je saopštio da je u dijalogu sa sindikatima dogovoreno:\n1. da se starosna granica za sticanje prava na starosnu penziju (čije podizanje je bilo predviđeno na 67 godina života) zaustavi na 66 godina života za muškarca i 64 godine za ženu;\n2. da se iz obračunskog perioda izračuna visine penzije, do 2030. godine, isključe zarade, odnosno osnovice osiguranja iz ¼ perioda staža osiguranja koje su za osiguranika najnepovoljnije;\n3. da se nominalni iznosa najniže penzije poveća (sa iznosa od 128,82 EUR-a na iznos od 145,77 EUR-a, odnosno za 13,16%), počev od 01.01.2020 godine.\nMinistar je posebno skrenuo pažnju da dvije predložene zakonske odredbe imaju povratno dejstvo, i to:\n- Odredbom člana 38 Predloga zakona predloženo je da osiguranik koji je pravo na penziju prvi put ostvario od 1. januara 2020. godine do dana stupanja na snagu ovog zakona, ima pravo da mu se, na njegov zahtjev, ponovo odredi penzija, uz isključenje 1/4 najnepovolnijih godina iz obračuna visine penzije, ukoliko zahtjev podnese do 31. decembra 2020. godine.\n- Drugo predloženo zakonsko rješenje, koje ima povratno dejstvo, predloženo je Amandmanom Vlade Crne Gore na član 32 Prijedloga zakona o izmjenama i dopunama Zakona o penzijskom i invalidskom osiguranju i postaje sastavni dio Prijedloga zakona. Navedeno zakonsko rješenje se odnosi na povećanje najniže penzije na iznos od 145,77 EUR-a od 1. januara 2020. godine, umjesto od 1. septembra 2020. godine.\nZa povratno dejstvo ovih zakonskih odredbi postoji javni interes koji se ogleda u zaštiti ovih lica, pa je predloženo da shodno svom poslovniku Skupština utvrdi javni interes za njihovo povratno dejstvo.


Odbijeno priznanje: Slovačka - Kosovo 2.0\nKosovo i Slovačka\nŠkole mišljenja se u Slovačkoj značajno razlikuju po pitanju Kosova; kako kod političke klase, tako i u javnosti. Reč je o podeli koja je dovela do stvaranja odnosa koji je prepun naizgled protivrečnih radnji.\nSlovačko odbijanje “nove realnosti” kosovske nezavisnosti se često pripisuje internim sporovima koje bi priznanje Kosova proizvelo. Neki smatraju da postoji strah da bi se na taj način mogao postaviti presedan za mađarsku manjinu u južnoj Slovačkoj.\nViše od pola miliona etničkih Mađara živi u južnoj Slovačkoj, od ukupnog stanovništva od oko 5,4 miliona. Etničke napetosti između ove velike manjine i slovačke države se dešavaju s vremena na vreme. Tek godinu dana nakon što je Kosovo proglasilo nezavisnost, politički rat rečima je obelodanjen, a kada je reč o upotrebi mađarskog jezika u slovačkim školama. Bratislava se boji da bi bilo kakvo priznanje kosovske nezavisnosti moglo da podstakne mađarsku manjinu da zahteva širu autonomiju.\n“Mislim da jednostrana secesija etničkih grupa od svoje rodne zemlje nije u interesu Evrope, kao što to nije korisno da bi se rešili teritorijalni sporovi”, Mikulaš Dzurinda, tadašnji ministar spoljnih poslova Slovačke, izjavio je 2010, kada je govorio o svom stavu prema Kosovu.\nDzurinda je bio slovački premijer u vreme kada je NATO sproveo vazdušnu kampanju bombardovanja 1999, kada je slovačka vlada donela odluku da dozvoli kopnenim trupama NATO da koriste slovačku teritoriju kako bi napale Srbiju. “Srž problema u Jugoslaviji je bio genocid koji se sprovodio nad populacijom etničkih Albanaca na Kosovu”, Dzurinda je izjavio 1999. U to vreme, Slovačka je težila pristupanju NATO, što se i desilo 2004, kada je i primljena u EU, čime bi bilo moguće objasniti ovako različite pristupe.\nKako su slovački zvaničnici dali zeleno svetlo za vazdušnu kampanju NATO, čini se da je slovačkoj javnosti bilo teško da proguta ovako nešto. Prema rečima Milana Nika, direktora istraživanja na Institutu politika GLOBSEC, postoji “emotivno nasleđe” u slovačkoj javnosti koje potiče iz dugotrajnog protivljenja ovoj kampanji.\n“Ljudi odavde i mediji su poludeli zbog činjenice da je NATO napadao gradove u Srbiji i to je bilo važnije od etničkog čišćenja koje se dešavalo na terenu, na Kosovu”, Nik je izjavio za K2.0.\nNik smatra da bi Kosovo trebalo da učini više da bi predstavilo svoje novo lice javnom mnjenju Slovačke. “Kada razgovaram sa prijateljima iz Tirane ili Prištine, uvek tvrdim da [Albanija i Kosovo] moraju da unaprede svoj profil putem kulturnih događaja”, objašnjava on. “Politički prostor je vrlo ograničen, jer toksična politička diskusija nema nikakve veze sa stvarnošću.”\nIpak, kulturna razmena nije bila uvek odsutna i političke rasprave nisu uvek bile otrovne. Septembra 2016, kosovski tadašnji zamenik ministra za evropske integracije, Ramadan Iljazi, posetio je Bratislavu. Ovo putovanje je organizovala nevladina organizacija iz Prištine, Kosovska fondacija za otvoreno društvo (KFOS), dok je u pratnji Iljazija bila grupa članova kosovskog civilnog društva. Iljazi je na sastanku zahvalio slovačkoj državi za podršku evropskoj perspektivi Kosova i zatražio da se u Slovačkoj osnuje Kancelarija za vezu za potrebe građana Kosova, a koja bi radila zajedno sa slovačkom kancelarijom koja trenutno radi u Prištini.\nTo nije bio prvi put da je neka delegacija primljena. KFOS je stalno radio na tome da razvije odnose između Slovačke i Kosova, uključujući posetu mladih savremenih kosovskih umetnika Slovačkoj 2014. Reč je o umetnicima koji rade u oblasti umetnosti, produkcije predstava i filma.\nParlamentarne delegacije iz Slovačke su, takođe, primljene u Prištini. Godine 2013, Skupština Kosova je izvestila da je, tokom zvanične posete, šef slovačke parlamentarne delegacije, Ivan Stefanek, rekao da je njegova misija da poboljša odnose između dvaju parlamenata i, prema tome, dvaju država.\nUprkos ovom ortačkom odnosu Slovačke i Kosova, Slovačka ima daleko dužu istoriju “tradicionalno prijateljskih odnosa” sa Srbijom. Ona ima i daleko snažnije privredne veze sa kosovskim severnim susedom. Godine 2014, Slovačka je izvezla preko 290 miliona dolara vrednosti dobara u Srbiju, dok je ukupni izvoz na Kosovo iste godine bio oko 8,5 miliona dolara, prema Agenciji za statistiku Kosova.\nOvi bliski odnosi nisu sprečili Slovačku da preduzme konstruktivne korake u svom odnosu sa Kosovom. Godine 2012, slovačka država je donela odluku da u potpunosti prizna kosovske pasoše, dozvoljavajući kosovskim građanima da uđu na slovačku teritoriju ako imaju šengensku vizu. Slovačka je bila prva od pet država-članica EU koja ne priznaje kosovsku nezavisnost, a koja je preduzela ovaj korak. To je bio znak da Slovačka ima otvoreniji pristup Kosovu, iako nije bilo promena po pitanju političkog statusa ove države.\nJedan čovek koji je, izgleda, imao nameru da napravi promene jeste aktuelni predsednik Slovačke, Andrej Kiska, koji je bio nezavisni kandidat i otvoreno govorio u korist priznavanja Kosova. “Smatram da je kreiranje nezavisnog Kosova korak napred u promovisanju stabilnosti u ovom delu regiona”, rekao je on tokom predsedničke kampanje 2014.\nMeđutim, prema Ustavu Slovačke, vlada je ta koja ima prerogativ da priznaje države, dok slovački predsednik nema značajnu ulogu u tom procesu.\nČlanovi aktuelne vlade su, čini se, manje predusretljivi kada je reč o ovoj ideji. Na primer, slovački socijaldemokratski premijer Robert Fico je snažni protivnik kosovske nezavisnosti. Samo nekoliko dana posle proglašenja nezavisnosti Kosova, on je ovaj potez opisao kao “veliku grešku”.\nZa vremenski period od nekoliko meseci na jesen 2015, podele i nedoslednosti u središtu slovačke spoljne politike prema Kosovu postale su ogoljene. U septembru iste godine, Komitet Slovačkog parlamenta za spoljne poslove održao je saslušanje o odnosima između Slovačke i Kosova. Većina poslanika je podržala stav Slovačke da ne prizna Kosovo, ali da podrži integraciju Kosova u međunarodne organizacije. Međutim, samo dva meseca kasnije, slovačka delegacija pri Unesku je glasala protiv članstva Kosova.\nOdgovarajući na kritike, slovački ministar spoljnih poslova, Miroslav Lajčak, izjavio je za novinarsku agenciju Beta da je “u skladu sa stavom Slovačke da ne prizna Kosovo, ali Slovačka nije neprijateljski raspoložena prema njemu”. Ministar je uneo još više zabune rekavši da je “Slovačka podržala, ili barem nije ometala integracije”.\nNekoliko meseci kasnije, u aprilu 2016, Slovačka je podržala potpisivanje Sporazuma o stabilizaciji i pridruživanju (SSP) između EU i Kosova, što je njihov prvi ugovorni odnos. Lajčak je pozdravio sporazum, tvitujući svoje čestitke Kosovu. Ipak, evropske integracije Kosova su i dalje neizvesne, delimično zbog slovačkog stava prema državnosti Kosova.\nIako je Slovačka povremeno imala konstruktivnu ulogu — dozvoljavajući građanima Kosova da se slobodno kreću po njenoj teritoriji, pa počinje da održava i kulturne i diplomatske razmene — očigledno je da su javno mnjenje i politika i dalje podeljeni kada je reč o priznavanju kosovske suverenosti.K


Ovo znači da će vakcina uskoro biti dostupna za najširu upotrebu\nDobrovoljci u Peruu čekaju da prime Sinopharmovu vakcinu. Foto: ERNESTO BENAVIDES / AF\nKineski državni farmaceutski gigant Sinopharm soapštio je da je njegova vakcina COVID-19 bila skoro 80 odsto efikasna u završnoj fazi kliničkih ispitivanja.\nUtvrđeno je da je vakcina, koja je proizvedena u saradnji sa Pekinškim institutom za biološke proizvode, efikasna u 79,34 odsto slučajeva nakon dve vakcinacije, saopštila je kompanija u sredu u objavi za javnost.\nTo je učinilo Sinopharm prvim kineskim proizvođačem vakcina koji je objavio rezultate velikog kliničkog ispitivanja vakcine protiv KOVID-19. Kompanija je saopštila da je prijavila vakcinu za odobrenje u Kini.\nAli Sinopharm nije pružio detalje poput opsega ispitivanja i demografskih podataka učesnika, podaci za koje stručnjaci kažu da su potrebni da bi se utvrdilo da li je vakcina pogodna za masovne kampanje vakcinacije.\n„Na primer, da li je veličina uzorka 100 ljudi ili 1.000 ili 10.000?“ rekao je Đin Dong-Jan, virolog sa hongkonškog univerziteta. „Ako ne objave nikakve podatke, tu bismo mogli da stavimo samo znak pitanja.“\nRekao je da statistički podaci koje su objavili kineski proizvođači vakcina do sada nije uporediva sa onom koju su objavili Pfizer-BioNTech i Moderna.\nKineski proizvođači lekova utrkuju se sa svojim zapadnim konkurentima ko će pre proizvesti održive vakcine za novi koronavirus. Ali do sada su uglavnom kaskali u objavljivanju podataka o kliničkim ispitivanjima, delom i zato što Kina ima malo slučajeva koronavirusa i mora da sprovodi ova ispitivanja u inostranstvu.\nDo sada je vakcina koju je razvio Pfizer-BioNTech dobila odobrenje za upotrebu u najvećem broju zemalja, uključujući Sjedinjene Države, Ujedinjeno Kraljevstvo i Evropsku uniju. Modernina vakcina odobrena je u SAD i Kanadi.\nU poređenju sa vakcinama kompanije Pfizer-BioNTech i Moderna, Sinopharm vakcina ima tu prednost da ne mora da se drži na izuzetno niskim temperaturama, što je čini posebno privlačnom opcijom za siromašnije zemlje kojima nedostaje kapacitet za ekstremno hladno skladištenje.\nVakcina kompanije Moderna efektivna je u 94.5% slučajeva i može se čuvati u kućnom frižideru\nNedavno je Velika Britanija postala prva država koja je odobrila vakcinu koju su razvili Univerzitet Okford i AstraZeneca. Utvrđeno je da je vakcina ukupno efikasna u 70 odsto slučajeva. Kao i Sinopharm vakcina, Okford-AstraZeneca vakcina se može čuvati na normalnim temperaturama u frižideru.\nIako je efikasnost Sinopharm vakcine niža od Moderna (94,1 procenta) i Pfizer (95 procenata) vakcina, stopa je znatno iznad praga od 50 procenata koji su međunarodni naučnici postavili da bi COVID vakcine bile održive za masovnu upotrebu.\nDve neaktivisane vakcine Sinopharma su već odobrene u Kini za hitnu upotrebu. Direktor kompanije rekao je u novembru da je vakcinisano skoro milion ljudi širom sveta, bez izveštaja o neželjenim efektima.\nUjedinjeni Arapski Emirati odobrili su Sinopharmovu vakcinu ranije ovog meseca, navodeći privremenu stopu efikasnosti od 86 procenata. Bahrein je takođe odobrio Sinopharmovu vakcinu. Ove zemlje nisu objavile detaljne podatke ispitivanja.\nIako su se kineske farmaceutske kompanije obavezale da će isporučiti desetine miliona injekcija zemljama u razvoju, njihovo kašnjenje u predstavljanju detaljnih kliničkih podataka pokrenulo je pitanja transparentnosti i moglo bi naštetiti poverenju u proizvode.\nĐin sa hongkonškog univerziteta rekao je da dok su se državne kompanije poput Sinopharma u prošlosti većinom radila se domaćim propisima i nadležnima, sada moraju da odobrovolje potrošače, naučnike i vlade širom sveta.\n„Oni nikad nisu bili pod takvom vrstom nadzora“, rekao je. „Nemaju dobre savetnike za takve stvari.“\nBogate zemlje su već otkupile više od pola buduće vakcine protiv Kovid-19\nPrivatni proizvođač lekova Sinovac, još jedan od vodećih u trci za vakcinom u Kini, testirao je svoju inaktiviranu vakcinu u Brazilu, Indoneziji i Turskoj. Brazilski istraživači rekli su da je vakcina efikasnija više od 50 odsto, ali kompanija nije objavila potpune kliničke podatke.


Kancelarija za mlade i saradnju sa udruženjima Grada Beograda-Osma po redu Konferencija studenata organizacionih nauka\nOsma po redu Konferencija studenata organizacionih nauka\nSavez studenata Fakulteta organizacionih nauka osmi put po redu organizuje Konferenciju studenata organizacionih nauka pod pokroviteljstvom Fakulteta organizacionih nauka. Cilj Konferencije je da omogući studentima sticanje znanja iz oblasti menadžmenta i informacionih tehnologija, ali i međusobno upoznavanje, druženje i sticanje novih veština.\nTradicionalno, Konferencija će se realizovati na Zlatiboru, u studentskom odmaralištu „Ratko Mitrović”, a ove godine će to biti u periodu od 22. do 26. oktobra.\nTema ovogodišnje Konferencije je „Ti si promena koju tražiš”, sa fokusom na pojedinca, i ima cilj da pruži delegatima priliku da bolje upoznaju sebe, sagledaju mogućnosti tokom studiranja, ali i da dobiju korisne informacije koje će im pomoći prilikom odabira zanimanja nakon završetka studija.\nDelegati će imati priliku da čuju iskustva vodećih stručnjaka u svojim profesijama, saznaju korisne informacije iz prve ruke i da kroz interaktivna predavanja i radionice dobiju značanje smernice i savete koji će im pomoći prilikom odabira profesionalne karijere.\nZašto su motivacija, samospoznaja i proučavanje ljudskog ponašanja bitni, šta nam nudi marketing, kako izvući najbolje iz studentskih organizacija i koja su to primamljiva zanimanja kojima se možete baviti, kao i kako pokrenuti start-up, samo su neke od tema koje će obeležiti ovogodišnju Konferenciju studenata organizacionih nauka. Zato, ukoliko biste želeli da čujete nešto vise o pomenutim temama, KSON je pravo mesto na kome ćete dobiti odgovore na sva vaša pitanja i steći neprocenjivo iskustvo koje će uticati na dalji tok vašeg studiranja i usavršavanja.\nDa sve protekne u najboljem redu i ove godine pobrinuće se uigrani tim Saveza studenata Fakulteta organizacionih nauka. Prijave će biti otvorene od 3. do 7. oktobra, a sve dodatne informacije o Konferenciji i načinu prijavljivanja možete pronaći na sajtu organizacije ili na zvaničnoj facebook stranici KSON-a.\nEdukacija "NOVE VEŠTINE"\nŠkola omladinske politike


Zaboravljeni grad duhova: Neverovatna priča o Aniju - National Geographic Srbija\nZaboravljeni grad duhova: Neverovatna priča o Aniju\nNekada je bio moćni i veliki grad, a danas je mesto duhova i ruševina, koje leži zaboravljeno blizu turske granice s Jermenijom. Ovo je priča o Aniju, gradu hiljade manastira i bogatom arheološkom nalazištu koje nam može otkriti važne istorijske detalje o ovom području.\nOBJAVLJENO: 07. 01. 2017.\nOd Vizantije do Osmanlija, antičkim gradom Ani vladao je nepregledan niz vladara tokom vekova. Nekada veliki grad, koji je bio dom hiljadama ljudi svoj vrhunac je doživeo tokom vladavine dinastije Bagratuna. Danas, Ani je grad ruševina i duhova, nenaseljen već skoro 90 godina.\nDanak mnogih vladavina\nSvi posetioci ruševina ovog grada mogu videti ostatke nekada velikog grada kojim je vladalo čak pet kraljevstva: Bagratunsko, Jermensko kraljevstvo, Vizantija, Seldžuci, Gruzija i Otomansko carstvo. Nakon poraza Otomanskog carstva u ratu sa Rusijom 1878. ova oblast pripala je Rusiji, pod čijom je kontrolom bila sve do Prvog svetskog rata, kada su Turci povratili kontrolu, doduše, samo na kratko - kada je ovaj grad dodeljen novoosnovanoj republici Jermeniji. Poslednji put, Ani je 1920. promenio vladara, kada je ponovo osvojen od strane Turske tokom Rata za nezavisnost.\nAkcija spašavanja ruševina\nIako se razmirice između Turske i Jermenije neprekidno vraćaju u fokus dešavanja, aktuelan je i pokušaj arheoloških udruženja i aktivista da se spase što veći broj ruševina i ostataka grada. Debata o važnosti Anija već dugo traje, a glavni argument je srednjovekovna zaostavština koju ovaj grad predstavlja. Uz malo sreće i mnogo rada, moguće je da će mnoge građevine uspešno biti restaurirane.\nIstorija Rusija Turska Izgubljeni gradovi\nDmitrij Mendeljejev: otac Periodnog sistema elemenata\nHoće li priča o Romanovima ostati misterija?\nDrvena figura pronađena u Rusiji dva puta starija od piramida\n10 najinteligentnijih životinja na svetu\nFenomen koji je inspirisao legendu: Čudesna pojava na planini Harc\nTvrđava u obliku zvezde čuva istoriju Holandije\nPredivni Angkor: U napuštenim hramovima Kambodže (FOTO)\n"Mračni turizam" sve popularniji: Najpoznatije turističke atrakcije koje imaju tragičnu prošlost


Konkurs za najbolje medijske priloge o praksi lokalne samouprave - "Drugačije od drugih" - eVršac\nStalna konferencija gradova i opština – Savez gradova i opština Srbije (SKGO) u okviru programa „Podrška lokalnim samoupravama u Srbiji na putu ka EU – Druga faza“ koji finansira Vlada Švedske, raspisuje Konkurs za najbolje medijske priloge o praksi lokalne samouprave – “Drugačije od drugih”.\n• Ukoliko ste novinar lokalnog, regionalnog ili nacionalnog medija, ukoliko ste u periodu od 1. januara do 15. oktobra 2021. godine izveštavali o jednoj\nod sledećih tema: EU integracije, zaštita životne sredine, unapređenje poslovne klime, prevencija i upravljanje vanrednim situacijama i rodna ravnopravnost i ljudska prava na lokalnom nivou, prijavite se na naš konkurs za najbolje medijske priloge o praksi u lokalnoj samoupravi, kaže se pozivu za učešće na Konkursu.\nCilj Konkursa je da se istaknu važnost i uloga koju lokalne vlasti imaju u pomenutim oblastima, uz dodatno poboljšanje rada lokalnih administracija i unapređenja kvaliteta usluga koje pružaju građanima.\n• Evropske integracije na lokalnom nivou\n• Zaštita životne sredine na lokalnom nivou\n• Unapređenje poslovne klime na lokalnom nivou\n• Prevencija i upravljanje vanrednim situacijama na lokalnom nivou\n• Rodna ravnopravnost i ljudska prava na lokalnom nivou\nU okviru konkursa „Drugačije od drugih“ dodeljuje se ukupno sedam nagrada. Autore najboljih priloga, po oceni stručnog žirija, nagradiće laptop računarima. Nagrađeni novinari biće predstavljeni na finalnom skupu, koji će biti održan krajem 2021. godine.


Dvadeset pet godina od genocida u Srebrenici\nSredinom jula 1995, Bosanski Srbi su izvršili invaziju na UN-ovu ‘sigurnu zonu’ u Bosni i Hercegovini i počinili najgori zločin u Evropi od kraja Drugog svjetskog rata: ubojstvo više od osam hiljada muškaraca i dječaka, Bošnjačkih muslimana. Ovaj mjesec, komemoriramo 25. godišnjicu genocida u Srebrenici.\nNakon raspada Jugoslavije ranih devedesetih godina, etnonacionalizam je pojačao napetosti i neprijateljstva među brojnim etničkim grupama koje su sačinjavale zemlju, kulminirajući u ratovima, prvo u Hrvatskoj i Sloveniji, a potom u multietničkoj Bosni i Hercegovini.\nNa početku rata, stanovništvo u istočnoj Bosni i Hercegovini bilo je uglavnom Bošnjačko, većinske etničke grupe Bosanskih muslimana. Tokom tri godine, Bošnjačka populacija je bila terorizirana od nacionalista Bosanskih Srba, hiljade života su bile izgubljene, a domovi i imovina uništeni.\n11. jula 1995, jedinice Armije Bosanskih Srba Republike Srpske, pod zapovjedništvom generala Ratka Mladića, nasilno su ušle u opkoljenu enklavu Srebrenice, koja je, dvije godine ranije, bila proglašena ‘sigurnom zonom’ pod zaštitom Ujedinjenih Nacija.\nU gradu su tada bile desetine hiljada izbjeglica iz okolnih sela, koji su tamo potražili utočište. Srpske trupe su okupile stanovništvo, odvojile žene i najmanju djecu, a potom sistematski ubile sve muškarce starije od 15 godina. Između 11. i 25. jula, oni su masakrirali blizu 8372 nenaoružanih muškaraca i dječaka jednostavno zato što su bili Bošnjaci.\nKonvencija Ujedinjenih Nacija o genocidu, iz 1948, definira genocid kao “djela izvršena s namjerom da se uništi, u cjelosti ili dijelom, nacionalna, etnička, rasna ili vjerska grupa.” A to se upravo dogodilo u Srebrenici, prema izvještaju koji je 2004. objavila Komisija za istraživanje zbivanja u i oko Srebrenice.\nDvojica najodgovornijih ljudi za masakr u Srebrenici bili su bivši predsjednik Bosanskih Srba Radovan Karadžić i njegov vojni zapovjednik Ratko Mladić. Obojica su bili uhvaćeni i suđeno im je pred Međunarodnim tribunalom za zločine na području bivše Jugoslavije, gdje su proglašeni krivima za ratne zločine, zločine protiv čovječnosti i genocid.\nDvadesetpet godina nakon strahotnih zločina u Srebrenici, izražavamo naše najdublje saučešće obiteljima žrtava rata u Bosni i Hercegovini. Ovo je vrijeme da se razmišlja o strašnoj tragediji Srebrenice i da se ponovno izrazi predanost traženju odgovornosti za osobe koje počine zločine protiv čovječnosti bilo gdje.\n25. godišnjica genocida u Srebrenici nas također podsjeća na važnost mira u Bosni i Hercegovini, te pruža obnovljenu priliku za njene lidere da poduzmu neophodne korake ka izgradnji trajnog povjerenja, uzajamnog poštivanja i pomirenju. To je ključno da bi se osiguralo da se nikada više ne ponovi tragedija poput one u Srebrenici i da Bosna i Hercegovina krene ka stabilnijoj i prosperitetnijoj budućnosti za sve svoje građane.


Autostart doo » Zeleni Tesla Model S u prodaji tek od početka 2013. godine\nHome Zeleni Tesla Model S u prodaji tek od početka 2013. godine\nZeleni Tesla Model S u prodaji tek od početka 2013. godine\nSvi oni koji su unapred naručili novi model Tesla S neće zateći svog ljubimca ispod Božićne jelke.\nOgorčene kupce još više nervira činjenica što će morati da čekaju do 15. aprila 2014, da bi iskoristili prednosti "electric'car" poreskog kredita od $ 7,500.\nKada su kupci potpisivali ugovor o kupovini još u avgustu, rečeno im je da će svoj metalik zeleni 60-kWh model dobiti u novembru ili decembru, u vreme trajanja poreskog kredita 2012.\nAli, sa propustima u proizvodnji i kašnjenja uprocesu EPA sertifikacije verzije sa 60 kWh baterijom, rok za isporuku do 31. decembra počeo je da deluje nomoguć.\nTesla je sada zvanično objavio kupcima koji su rezervisali ovaj model loše vesti gde kažu da proizvodnja 60-kWh automobila neće početi do januara 2013, te se prve isporuke mogu očekivati krajem januara ili početkom februara 2013 godine.\nTesla je takođe najavio i nove datume isporuke za druge opcijone modele koje nisu bili dostupni na početku proizvodnje. Na primer proizvodnja modela od 40kWh će početi u martu 2013. a prvre isporuke se očekuju krajem marta i početkom aprila.\nAutomobili sa standardnom suspenzijom će početi da se proizvode u martu. (Do sada, su izgrađeni samo automobili sa vazdušnom suspenzijom $ 1.500.)\nJedna od opcija čiji početni datum nije pomeren je novi Tesla S sa višeslojnom crvenom bojom, koji će doći na red u martu, kao što je prvobitno planirano.\nIz Tesle obećavaju da će slati kupcima redovna obaveštenja o vremenskim rokovima ispruke i procesu proizvodnje. Potpredsednik Tesla korporacije George Blankenship je izjavio da nisu baš najbolje uradili posao u komunikaciji sa klijentima koja je uzrokovana njihovom manjkavosti u ovoj oblasti. U narednom periodu kompanija Tesla će se mnogo više posvetiti odnosima sa kupcima.\nKupcima ostaje da čekaju svoj zeleni automobil ipak se isplati čekati na Teslu.\nSlika preuzeta sa: www.caranddriver.com\nAkcija ABS senzora iz Mobiletrona – samo u toku decembra\nPromotivno isprobajte naš B2B portal, samo u toku decembra\nNOVO NOVO NOVO Uređaj za čišćenje sistema hlađenja i zamenu antifriza


Muškarac je tokom napada uzvikivao "Alahu Akbar". Francuske vlasti otvorile su istragu o terorizmu.\nI Bajden osudio napad\nKandidat demokrata na predsedničkim izborima u SAD Džo Bajden osudio je večeras "užasan napad" u Francuskoj i poručio da će njegova administracija, ako bude izabran, sarađivati sa saveznicima kako bi se zaustavilo "ekstremističko nasilje" u svim oblicima.\n- Administracija Bajden-Haris sarađivaće sa svojim saveznicima i partnerima kako bi se sprečilo ekstremističko nasilje u svim oblicima - poručio je Bajden.\nPrethodno je danas kandidat republikanaca i aktuelni predsednik SAD Donald Tramp izrazio podršku Francuskoj posle napada, u kojem su ubijene tri osobe u Nici.\nVIDEO: Makron: Napad u Nici je čin islamskog terorizma


Naslovna Društvo Policijski čas od petka u 17 časova do ponedeljka u 05 sati\nPenzioneri od sada kupuju petkom\nKako bi se suzbilo širenje epidemije u Srbiji če biti uveden policijski čas od petka u 17 časova do ponedeljka u 05 sati, a biće promenjeno i vreme kada lica starija od 65 godina mogu u kupovinu.\nFoto: A. V. / Novinari Online\n„Penzioneri će moći da idu u kupovinu u petak od 4 do 7 časova ujutru“, prenosi Tanjug.\nInače, epidemiolog Predrag Kon je na redovnoj konferenciji za novinare u Palati Srbije izjavio da se zalaže za potpunu zabranu svih kontakata, to jest da dve osobe kada se nađu moraju da budu razdvojene najmanje dva metra.\nU Republici Srbiji je do 15 časova 8. aprila 2020. godine registrovano ukupno 2.666 potvrđenih slučajeva COVID 19. Od poslednjeg izveštaja do 15 časova testirani su uzorci 1.135 osoba od kojih je 219 pozitivno. Hospitalizovano je 1.705 pacijenata.\nNa žalost, u poslednja 24 časa su i četiri smrtna slučaja i do sada je od virusa korona umrlo ukupno 65 osoba.\nProsek njihovih godina je 62 i oni su imali komorbiditete, odnosno više drugih pridruženih bolesti koje su doprinele neželjenom ishodu, navodi se u saopštenju Vlade Srbije.\nBroj obolelih u svetu premašio 1,4 miliona\nŠirom sveta od novog korona virusa obolelo je više od 1,4 miliona osoba, tačnije 1.431.951, dok je od virusa preminulo 82.085 osoba.\nPrethodni tekstČair će biti tesan: Studentski i učenički domovi u Nišu postaju privremene bolnice\nSledeći tekstNiške kompanije pokazale solidarnost: Prikupljeno milion dinara


Vesti 20 april 2017\nObraćajući se prisutnima, prof. dr Zoran Milošević je naglasio da se radi o veoma važnom konkursu partnerstva sa roditelјima i studentima, kao i sa lokalnim samoupravama, jer su sredstva namenjena za one koji prevoz studenata plaćaju praktično od svog ličnog dinara. Naime, sredstva za regresiranje prevoza namenjena su za budžetske studente, za studente koji nisu korisnici usluga smeštaja i ishrane u studentskom centru i koji ne koriste stipendije i kredite.\nProfesor Milošević je naveo da je naš Univerzitet lociran u četiri grada, te da se visoke škole nalaze u svim delovima Vojvodine.\n„Nemamo tako, rekao bih, intenziviranu potrebu da se putuje za Novi Sad, Beograd ili neki drugi grad u Srbiji. Ali, i ovaj konkurs je pokazao da naši studenti zaista imaju punu slobodu da svoje afinitete ostvaruju na način koji traži da pomognemo i mi, kao i da takvim potrebama izađemo u susret“, rekao je Milošević i dodao da je ovo jedan dobar kontinuitet koji se očituje već godinama unazad, te da veruje da će Pokrajina i narednih godina podržavati ovakve projekte.\nOd 33 lokalne samouprave koje su po konkursu ostvarile pravo na dodelu sredstava za sufinansiranje prevoza studenata za 2017. godine, Opštini Bački Petrovac dodeljeno je 423.936,00 dinara. Tim povodom predsednik opštine Srđan Simić je prisustvovao svečanom potpisivanju Ugovora u Pokrajinskoj vladi


Merkel 14. septembra u Albaniji sa Vučićem, Ramom i Kurtijem - Kosovo Online\n1. Septembar 2021. • 16:57\nNemačka kancelarka Angela Merkel boraviće u poslednjoj poseti inostranstvu 14. septembra, kada će se u Albaniji sastati sa liderima Zapadnog Balkana u okviru Berlinskog procesa, prenosi Reporteri.\n"Zvanični Berlin smatra da su Tirana i Rama tokom godina relaksirali odnose između balkanskih zemalja, posebno uzajamnim posetama Beogradu, koje su u početku bile neprijateljske", rekao je izvor za AP.\nTokom ove posete, Merkelova će se sastati sa svim liderima balkanskih država, a sa izuzetkom predsednika Srbije Aleksandra Vučića sastanci će se odvijati na nivou premijera.\nOčekuje se da će poslednji sastanak imati sa kosovskim premijerom Aljbinom Kurtijem, gde će tema razgovora biti Berlinski proces i nemačka agenda na Balkanu.\nBerlinski proces započeo je konkretnim, ali skromnim ciljevima, poput olakšavanja regionalne saradnje između šest zemalja Zapadnog Balkana - Albanije, Bosne i Hercegovine, Kosova, Makedonije, Crne Gore i Srbije - ali sa vizijom kojom se pomaže u ispunjavanju kriterijume za članstvo u Evropskoj uniji.\nNjegova najvažnija komponenta je takozvana "Agenda povezivanja", koja je prvobitno imala za cilj da poveže šest zemalja Zapadnog Balkana u oblastima transporta i energije, a kasnije da proširi ovu vezu na razmenu mladih i u ekonomskoj saradnji.\nNemačka je takođe postala važan akter na međunarodnoj sceni kada je sa svojom vojskom učestvovala u sastavu KFOR -a, u raspoređivanju trupa na Kosovu, prvoj nemačkoj vojnoj akciji od Drugog svetskog rata.\nAngela Merkel Nemačka Berlin Aljbin Kurti Edi Rama Aleksandar Vučić\nDobro sto merkel poseti te zemlje i srbiju !!!\nIskreno želim da Angela Merkel na samitu u Tirani ostavi neku vrstu "Političkog Testamenta" koji će biti kruna njene političke karijere i liderstva u EU.\nDakle. Da pribluži "Otvoreni Balkan" i "Berlinski Proces", kao i Vašingtonski Sporazum, CEFTA i SEFTA... I donese neke nove inicijative koji će olakšati život i budućim generacijama.\nSve je to ona mogla odavno ali mrzi Srbe i ne pada joj na pamet da išta uradi što bi bilo korisno za Srbiju.\nBajden i Merkel razgovarali i o Zapadnom Balkanu\nAmerički predsednik Džo Bajden i nemačka kancelarka Angela Merkel razgovarali su u četvrtak u Vašingtonu o brojnim temama, a na njihovoj agendi našao se i Zapadni Balkan, prenosi Tanjug.


Vujasinović podneo ostavku, nije više trener Novog Beograda\nBeta 24. januara 2022. 10:00\nDosadašnji trener vaterpolista Novog Beograda Vladimir Vujasinović podneo je neopozivu ostavku na tu funkciju, saopštio je danas taj klub.\nVujasinović je u saopštenju dostavljenom medijima naveo da je o tome juče prvo obavestio upravu Novog Beograda, a da danas želi da obavesti i javnost.\n„Podnosim neopozivu ostavku na mesto prvog trenera ekipe, isključivo i jedino zbog očekivanja i rezultata, koji pre svega, ne zadovoljavaju moje lične trenerske i sportske ambicije“, naveo je Vujasinović.\n„Kao neko ko je kao igrač, a i kao trener, uvek imao najviše sportske ciljeve, ne mogu da budem zadovoljan onim što je moja ekipa pokazala i što je u dosadašnjem toku takmičenja, na četiri fronta i ostvarila“, dodao je on.\nVujasinović je igračima i ekipi poželeo mnogo sreće u nastavku sezone.\n„Nadam se da će ova moja ostavka uspeti da ih sve protrese i probudi iz stanja u koje su upali i iz kog im od srca želim, da što pre izadju“, rekao je Vujasinović.\nOn je na kraju zahvalio svim igračima i stručnom štabu na saradnji i još jednom im poželeo mnogo sreće i uspeha u daljem toku svih takmičenja.\nPredsednik vaterpolo kluba Novi Beograd Nikola Malbaša je rekao na uprava kluba žali što ih je „ovakva situacija zatekla usred sezone i što ekipa nije uspela da ispuni očekivanja našeg proslavljenog trenera i velikog čoveka“.\n„Nadamo se da će Vlada Vujasinović ostati deo našeg kluba i nastaviti da radi na projektu pravljenja jednog od najboljih vaterpolo klubova na svetu, koji smo pre par godina zajedničkim snagama sa njim i započeli“, rekao je on.\n„Njegovo znanje, iskustvo, ime i sve ono što je uradio u svojoj dosadašnjoj karijeri, bi nam mnogo značilo u daljem radu kluba i sigurni smo da bi sa neke druge važne pozicije u našem klubu, uspeo da nam pomogne da dovedemo klub na nivo koji smo zajedno pre par godina zacrtali. A to je sam evropski i svetski vrh“, dodao je on.\nKlub će, kako je rekao Malbaša, pokušati da iz ove trenutne krize koju ima sa stručnim štabom, u prvom periodu, izadje uz pomoć trenera iz sopstvenog pogona.\n„Nadamo se da ćemo nakon svega biti još bolji i snažniji“, zaključio je Malbaša.


A1 Srbija uručio 9 miliona dinara projektima za decu - Promo kutak - Ringeraja.rs\nSa po tri miliona dinara nagrađena su tri projekta iz sfere javnog zdravlja, obrazovanja i ekologije.\nNa polju obrazovanja nagrađena je incijativa „Zaigrani“ Centra za razvoj participativnog obrazovanja, čiji je cilj opremanje vrtića u Srbiji inovativnim ekološkim igračkama, koje kod dece podstiču kreativnost i razvoj sposobnosti za učenje.\nU oblasti javnog zdravlja prepoznata je „Aplikacija za ranu intervenciju“ koju je pokrenuo Logo – centar, a koja će pomoći roditeljima da adekvatno prate razvoj svoje dece.\nU segmentu javnog zdravlja istakla se inicijativa „Zasadimo život zajedno“ organizacije Bašta može svašta – program dodatne nastave za osnovce, koji uzgojem zdravih namirnica pomažu deci oboleloj od raka.\nPremijera 3. sezone animirane serije Džepn...\nSa harizmatičnim doskočicama i vrednim životnim lekcijama koje obožavaoci očekuju od Poli, ova potpuno nova sezona pokaz...\nKompanija AbelaPharm okupila najprestižnij...\nPoznato je da kompanija AbelaPharm kontinuirano vodi računa o najmlađim članovima našeg društva i posebnu pažnju pridaje...


Ambasada potvrdila: Propali dosadašnji termini za radne vize u Njemačkoj – Dijalog\nPOTREBNA NOVA PRIJAVA\nPodsjećanja radi, sve do kraja ljeta ove godine nije bilo izvjesno da li će pravilo biti produženo, a pozitivna odluka donesena je na insistiranje njemačkih poslodavaca, posebno u građevinskom sektoru, koji su istakli da bez strane radne snage neće biti u mogućnosti da ispune sve ugovore. Takođe, dio političkih partija u Njemačkoj je bio zabrinut da bi dalje zapošljavanje radnika sa zapadnog Balkana moglo ugroziti domaće nezaposlene radnike koji traže posao.\nKako bi se ove zabrinutosti uklonile, Vlada je u novom pravilu zadržala važenje uslova da dozvola za rad može biti izdata tek ako poslodavac dokaže da na to mjesto nije mogao naći adekvatnu njemačku radnu snagu ili radnu snagu iz EU.\nTakođe, uslov da ovo pravilo bude izglasano je uvođenje kvote od 25.000 viza godišnje za cijeli region, koliko se maksimalno može izdati. Kao i prije izbijanja virusa korona, moći će se zapošljavati svi radnici bez obzira na formalne kvalifikacije koji mogu da dokažu da ih poslodavac u Njemačkoj želi zaposliti. Oni će s adekvatnim dokumentima morati otići u Ambasadu Njemačke i podnijeti zahtjev za vizu.


Džaferović razgovarao s premijerom Republike Irske\n21.05.2020 / 18:11 Politika - Predsjedavajući Predsjedništva\nPredsjedavajući Predsjedništva Bosne i Hercegovine Šefik Džaferović razgovarao je danas s premijerom Republike Irske Leom Varadkarom.\nSagovornici su razmijenili mišljenja o trenutnoj situaciji u dvije države, s posebnim naglaskom na pandemiju koronavirusa i njene posljedice po ekonomiju. Zajednički je ocijenjeno da postoji prostor da se prijateljski odnosi dviju država unaprijede na planu ekonomske saradnje.\nPredsjedavajući Džaferović zahvalio je premijeru Varadkaru za punu podršku koju Republika Irska pruža Bosni i Hercegovini na njenom putu prema Evropskoj uniji. Izrazio je očekivanja da će naša zemlja u što skorije vrijeme dobiti kandidatski status. Sagovornici se saglasili da bi proširenje Evropske unije na regiju zapadnog Balkana doprinijelo ukupnoj stabilnosti i prosperitetu.\nPredsjedavajući Džaferović i premijer Varadkar istaknuli su izuzetno dobru saradnju i međusobnu podršku koju Bosna i Hercegovina i Republika Irska imaju u međunarodnim organizacijama i asocijacijama, saopćeno je iz Predsjedništva BiH.\nZbog neispunjavanja obaveza\nSNSD zamjenika gradonačelnika Prijedora razriješio svih funkcija


Vučić i Dodik razgovarali o evropskom putu BiH - Klix.ba\nBiH Vučić i Dodik razgovarali o evropskom putu BiH\nVučić i Dodik razgovarali o evropskom putu BiH\n13.1.2015. u 17:55\nPremijer Srbije Aleksandar Vučić poručio je danas kako Srbija smatra da BiH treba biti na evropskom putu, te da će Srbija to podržati, ali je naveo da bi bilo dobro da je predsjednik RS-a Milorad Dodik konsultiran o Zajedničkoj izjavi Predsjedništva BiH o procesu pristupanja naše države Uniji.\n"Razgovarali smo i o tome i Srbija se ne miješa u stvari drugih država, ali vidjeli smo da tu ima stvari koje su prihvatljive, neke nisu i to je sve što vam mogu reći", rekao je Vučić na konferenciji za novinare nakon sastanka s Dodikom.\nKada je riječ o zajedničkoj izjavi Predsjedništva BiH, Vučić je naveo kako je predsjedniku RS rekao da u tom dokumentu "ima mnogo nespornih i nekih spornih stvari", za koje misli da bi mogle biti riješene u bliskoj budućnosti.\nDodik je odgovarajući na isto pitanje poručio da "izjavu nisu napravili oni (Predsjedništvo BiH) nego im je neko iz Evropske komisije to napisao", te da je to njegova suštinska primjedba, navodeći i da EU pokušava održati priču o protestima u BiH, a protesti su se, kazao je, događali u Federaciji BiH.\n"U RS-u toga nije bilo, a kao rezultat tih protesta napravljeni su forumi i ti forumi su napravili dokument, strategiju za vlast i zapošljavanje na temelju kojeg se predviđa prenošenje nadležnosti na BiH u šest područja", rekao je Dodik i dodao da je on "zato tako srčano protiv" tog dokumenta.\nPonosni na historiju 16\nSusjedi i alkohol 0\nPovodom Dana državnosti 1\nKonferencija o bh. prošlosti: O neprijateljima države, antifašizmu i konsenzusu\nČovjek s vizijom 185\nDirektor Zavoda Pazarić nakon smjene: Nastavit ću borbu za ove divne ljude


EXPRES VESTI - Švajcarci odbili povećanje penzija, a odobrili da ih prisluškuju\nGrađani Švajcarske snažno su podržali zakon koji obaveštajnim agencijama daje veća ovlašćenja i omogućava nadzor elektronske pošte, postavljanje skrivenih kamera i bubica i prisluškivanje telefona. Zakon će pomoći Švajcarskoj da uhvati korak sa ostalim zemljama u ovoj oblasti, naglašavaju oni koji su ga podržali.\nProtivnici se međutim plaše da bi građanske slobode mogle da budu ugrožene, a neutralnost zemlje pod rizikom jer zakon predviđa tešnju saradnju sa stranim obaveštajnim agencijama, preneo je Bi-Bi-Si.\nGlasajući na referendumu velikom većinom „za” (65,5 odsto), građani su pokazali da brinu zbog mogućeg napada ekstremista. Decenijama su Švajcarci skeptični po pitanju državnog nadzora, još od skandala iz osamdesetih godina prošlog veka kada se otkrilo da je vlada špijunirala desetine hiljada građana. Kamere su u ovoj zemlji malobrojne, a čak je i „Guglov” servis „strit vju” ograničen zbog zakona o zaštiti privatnosti.\nReferendumi su deo švajcarskog sistema direktne demokratije i održavaju se četiri puta godišnje (na lokalu i češće) da bi se birači izjasnili o nizu značajnih pitanja\nMeđutim, stravični napadi u susednoj Francuskoj promenili su stavove mnogih. Iako su protivnici upozoravali da pojačani nadzor ne znači automatski veću bezbednost, birači su pozdravila nova, veća ovlašćenja za obaveštajne službe. Vlada je rekla da će ona biti korišćena jednom mesečno za praćenje osumnjičenih najvišeg rizika. Ministar odbrane Gi Parmelin rekao je ranije da novi zakon ne može da se poredi sa špijunskim ovlašćenjima agencija SAD i drugih velikih sila „koja idu daleko od onoga što je poželjno sa stanovišta slobode pojedinca i bezbednosti građana”.\nTrenutno, švajcarske vlasti mogu da se oslone jedino na javno dostupne informacije ili dojave stranih zvaničnika kada prate unutrašnje rizike. Novi zakon je usvojen prošle godine, ali nije stupio na snagu jer su protivnici skupili dovoljno potpisa da zatraže referendum.\nBirači su istovremeno odbili predlog da se državne penzije povećaju za deset odsto, što je podržala levica, ali su protivnici ocenili kao preskupo.\nK2_MORE_IN_THIS_CATEGORY « Ukrajina: Više od 23 umrlo od otrovne votke\tSvetska banka poverila još jedan mandat Džimu Jong Kimu »


Međunarodni dan studentskog sporta i Evropska nedelja sporta - Makanje\nMeđunarodni dan studentskog sporta i Evropska nedelja sporta\n20. SEPTEMBAR – MEĐUNARODNI DAN STUDENTSKOG SPORTA\n23-30 SEPTEMBAR - EVROPSKA NEDELJA SPORTA\nNa inicijativu FISU-a (Federation International Sport University) 20. septembar proglašen je za Međunarodni dan univerzitetskog sporta (Internationa day of University sport – IDUS) na 196. sjednici UNESCO-a. Inicijativu FISU-a podržao je, zajedno sa još 43 Nacionalne studentske sportske asocijacije, i Studentski sportski savez Crne Gore preko Nacionalne komisije za UNESCO. Međunarodni dan univerzitetskog sporta prvi put je obilježen 2016. godine, a očekujemo da će se ovogodišnje izdanje IDUS-a obilježiti u preko 150 zemalja.\nSSSCG se, kao i većina Nacionalnih studentskih sportskih asocijacija, od prvog izdanja uključio u obilježavanje Međunarodnog dana univerzitetskog sporta s raznovrsnim sportskim aktivnostima, pa ćemo i ove godine uz pomoć Ministarstva sporta i mladih i Sekretarijata sa kulturu i sport Glavnog grada obilježiti ovaj važan datum kao i Evropsku nedelju sporta koja startuje od 23. septembra.\nNovina u odnosu na dosadašnje proslave IDUSA je što ćemo produžiti aktivnosti sve do 3. oktobra sa čime ćemo obilježiti i Evropsku nedelju sporta (23-30 septembar).\nShodno novonastaloj situaciji oko COVIDa-19 u nešto izmijenjenom programu planirano je da učešće uzme oko 600 studenata na sljedećim aktivnostima:\nDatum - Naziv aktivnosti - Mjesto održavanja:\n15-30 septembar - Promotivne aktivnosti - Mediji i društvene mreže\n19. septembar – Hiking – Veliki Zebalac\n20. septembar – Studentsko prvenstvo Crne Gore u tenisu\n26. septembar – Hiking – Kanjon Mrtvice\n03. oktobar – Studentski kros – Kampus UCG